qundao/data-zh-poetry huggingface dataset:
卧病
作者：陆游
朝代：宋
体裁：古风

人生寓一气，血脉日夜流。秋毫或壅隔，百体若相仇。嗟予少多艰，衣食拙自谋。方寸丛百虑，如箭集射侯。奔走连数岁，呻吟剧兹秋。生死亦何有，成坏同一沤。胡为不自爱，森然起戈矛。一笑众妄灭，霜天鹰睨鞲。呼儿屏药囊，吾疾今其瘳。
卧病
作者：陆游
朝代：宋

人生寓一气，血脉日夜流，秋毫或壅隔，百体若相仇。嗟予少多艰，衣食拙自谋。方寸丛百虑，如箭集射侯。奔走连数岁，呻吟剧兹秋。生死亦何有，成坏同一沤。胡为不自爱，森然起戈矛？一笑众妄灭，霜天鹰睨韝。呼儿屏药囊，吾疾今其瘳。
卧病书怀
作者：陆游
朝代：宋

衮衮年光挽不留，即今已白五分头。
病中对酒犹思醉，梦裏逢人亦说愁。
青海战云临贼垒，黑山飞雪洒貂裘。
丈夫有志终难料，憔悴渔村死即休。
卧病书怀
作者：陆游
朝代：宋
体裁：七言律诗

衮衮年光挽不留，即今已白五分头。病中对酒犹思醉，梦里逢人亦说愁。青海战云临贼垒，黑山飞雪洒貂裘。丈夫有志终难料，憔悴渔村死即休。
卧病杂题五首
作者：陆游
朝代：宋

㕮咀初成药，咿哑半掩扉。病知身健乐，闲觉宦游非。小涧看猿饮，枯筇拥鹤归。今朝更堪喜，书札得淮淝。鸥鹭驯亭沼，琴书悦性灵。身叨乡祭酒，孙为国添丁。烟浦收菰菜，秋山斸茯苓。虚名吾所薄，未应少微星。陋室施床迮，穷阎问疾疏。加餐惟是粥，弄笔不成书。盎盎新篘酒，青青小摘蔬。客来邀褫带，聊示小勤渠。终日常辞客，经秋半在床。爱穷留作伴，谙病与相忘。灶婢工烹粥，园丁习写方。今朝有奇事，久雨得窗光。人间跛男子，物外病维摩。但可妨趋拜，何因废啸歌。菜羹醯酱薄，村巷棘茨多。举手谢邻父，非君谁肯过。
卧病杂题五首·其一
作者：陆游
朝代：宋
体裁：五言律诗

㕮咀初成药，咿哑半掩扉。病知身健乐，闲觉宦游非。小涧看猿饮，枯筇拥鹤归。今朝更堪喜，书札得淮淝。
卧病杂题五首·其三
作者：陆游
朝代：宋
体裁：五言律诗

陋室施床迮，穷阎问疾疏。加餐惟是粥，弄笔不成书。盎盎新篘酒，青青小摘蔬。客来邀褫带，聊示小勤渠。
卧病杂题五首·其二
作者：陆游
朝代：宋
体裁：五言律诗

鸥鹭驯亭沼，琴书悦性灵。身叨乡祭酒，孙为国添丁。烟浦收菰菜，秋山斸茯苓。虚名吾所薄，未应少微星。
卧病杂题五首·其五
作者：陆游
朝代：宋

人间跛男子，物外病维摩。
但可妨趋拜，何因废啸歌。
菜羹酰醤薄，村巷棘茨多。
举手谢邻父，非君谁肯过。
卧病杂题五首·其五
作者：陆游
朝代：宋

人间跛男子，物外病维摩。但可妨趋拜，何因废啸歌。菜羹醯酱薄，村巷棘茨多。举手谢邻父，非君谁肯过。
卧病杂题五首·其四
作者：陆游
朝代：宋

终日常辞客，经秋半在床。爱穷留作伴，谙病与相忘。灶婢工烹粥，园丁习写方。今朝有奇事，久雨得窗光。
卧病杂题五首·其四
作者：陆游
朝代：宋

终日常辞客，经秋半在床。
爱穷留作伴，谙病与相忘。
竈婢工烹粥，园丁习写方。
今朝有奇事，久雨得窗光。
卧病累日羸甚偶复小健戏作
作者：陆游
朝代：宋

伏枕濒九死，下床如再生。幸回蒿里驾，犹作越吟声。拂几嗟麈积，开书觉眼明。淖糜方自养，未敢忆南烹。
卧病累日羸甚偶复小健戏作三首
作者：陆游
朝代：宋

病忽迨旬日，衰如增十年。难求秦缓药，空负宋清钱。微火秋先跨，闲房昼亦眠。偶赊书鬼录，遇酒又陶然。伏枕濒九死，下床如再生。幸回蒿里驾，犹作越吟声。拂几嗟尘积，开书觉眼明。淖糜方自养，未敢忆南烹。行年当大耋，卧病涉高秋。丸药作奇验，俶装仍小留。轻沤元泛泛，破屋已飕飕。尚有江湖兴，沙头问钓舟。
卧病累日羸甚偶復小健戏作三首·其一
作者：陆游
朝代：宋
体裁：五言律诗

病忽迨旬日，衰如增十年。难求秦缓药，空负宋清钱。微火秋先跨，闲房昼亦眠。偶赊书鬼录，遇酒又陶然。
卧病累日羸甚偶復小健戏作三首·其三
作者：陆游
朝代：宋
体裁：五言律诗

行年当大耋，卧病涉高秋。丸药作奇验，俶装仍小留。轻沤元泛泛，破屋已飕飕。尚有江湖兴，沙头问钓舟。
卧病累日羸甚偶復小健戏作三首·其二
作者：陆游
朝代：宋
体裁：五言律诗

伏枕濒九死，下床如再生。幸回蒿里驾，犹作越吟声。拂几嗟尘积，开书觉眼明。淖糜方自养，未敢忆南烹。
卧舆
作者：陆游
朝代：宋
体裁：七言绝句

白首躬耕已有期，凤城归路却迟迟。卧舆拥被听秋雨，占尽人间好睡时。
卧龙
作者：陆游
朝代：宋
体裁：七言律诗

危磴盘纡上翠微，倚天楼观碧参差。雨来海气先横骛，风恶松柯尽倒垂。孤鹘归巢翅翎重，断鸿觅伴语声悲。人间万事难禁老，醉抚阑干欲暮时。
卯酒径醉走笔
作者：陆游
朝代：宋

少时凭酒剩狂颠，摘宿缘云欲上天。才尽气衰空自笑，一杯才放已颓然。
卯酒径醉走笔
作者：陆游
朝代：宋

少时凭酒剩狂颠，摘宿缘云欲上天。
才尽气衰空自笑，一杯纔放已頽然。
卯饮醉卧枕上有赋
作者：陆游
朝代：宋

一榻卧空舍，四山风雨声。病多书倚阁，寒极酒施行。孤愤歌弥放，端忧涕易横。群胡满河洛，志士若为情！
卯饮醉卧枕上有赋二首
作者：陆游
朝代：宋

天寒朝泥酒，熟醉卧蓬窗。雨势平吞野，风声倒卷江。渔蓑傲狐腋，菜把美羊腔。常笑潮阳守，南征畏下泷。一榻卧空舍，四山风雨声。病多书倚阁，寒极酒施行。孤愤歌弥放，端忧涕易横。群胡满河洛，志士若为情。
卯饮醉卧枕上有赋二首·其一
作者：陆游
朝代：宋
体裁：五言律诗

天寒朝泥酒，熟醉卧蓬窗。雨势平吞野，风声倒卷江。渔蓑傲狐腋，菜把美羊腔。常笑潮阳守，南征畏下泷。
卯饮醉卧枕上有赋二首·其二
作者：陆游
朝代：宋

一榻卧空舍，四山风雨声。
病多书倚阁，寒极酒施行。
孤愤歌弥放，端忧涕易横。
群羌满河洛，志士若为情。
卯饮醉卧枕上有赋二首·其二
作者：陆游
朝代：宋

一榻卧空舍，四山风雨声。病多书倚阁，寒极酒施行。孤愤歌弥放，端忧涕易横。群胡满河洛，志士若为情。
即事
作者：陆游
朝代：宋

万里山河拱至尊，羽林铁骑若云屯。群公先正不复作，故国世臣谁尚存。河洛可令终左衽，刍荛何自达修门。王师一日临榆塞，小丑黄头岂足吞。
即事
作者：陆游
朝代：宋

万里山河拱至尊，羽林铁骑若云屯。
群公先正不復作，故国世臣谁尚存。
河洛可令终左衽，蒭荛何自达修门。
王师一日临榆塞，小丑黄头岂足吞。
即事
作者：陆游
朝代：宋
体裁：七言律诗

云本无心木不材，平生得丧信悠哉。钓鱼每过桐江宿，卖药新从剡县回。山圃莴蔓晨灌溉，地炉芋栗夜燔煨。人情万变吾何预，笑口何妨处处开。
即事
作者：陆游
朝代：宋

云起山容改，湖生浦面宽。
寒鸦先雁到，乌桕後枫丹。
年迈狐装帽，时新豆捣团。
非关嗜温饱，更事耐悲欢。
即事
作者：陆游
朝代：宋
体裁：七言律诗

塈壁编茅养病翁，五更拥褐听霜风。老鸡栖冷啼偏早，宿火灰深拨更红。知我向来惟断简，会心终竟在孤篷。东归已卖腰间剑，鲁叟从今不讳穷。
即事
作者：陆游
朝代：宋

归卧已如狐首丘，不妨解剑换吴牛。
扫空身外闲荣辱，阅尽樽前旧辈流。
学道漫希僧坐夏，忧时常媿士防秋。
一年历日开强半，叹息人间岁月遒。
即事
作者：陆游
朝代：宋

归卧已如狐首丘，不妨解剑换吴牛。扫空身外闲荣辱，阅尽樽前旧辈流。学道漫希僧坐夏，忧时常愧士防秋。一年历日开强半，叹息人间岁月遒。
即事
作者：陆游
朝代：宋

归卧已如狐首丘，不妨解剑换吴牛。
扫空身外闲荣辱，阅尽樽前旧辈流。
学道漫希僧坐夏，忧时常愧士防秋。
一年历日开强半，嘆息人间岁月遒。
即事
作者：陆游
朝代：宋
体裁：五言律诗

成败归青史，悲欢付浩歌。病从今岁减，诗比去春多。高枕观浮世，持杯养太和。功名亦易尔，难负此渔蓑。
即事
作者：陆游
朝代：宋
体裁：五言律诗

我本区中士，偶来湖上居。时寻一枕梦，闲展数行书。得醉常欢甚，无炊亦晏如。今朝好天气，一笑命柴车。
即事
作者：陆游
朝代：宋

我爱湖山清绝地，抱琴携鹤住茆堂。
药苗自采盘蔬美，菰米新舂钵饭香。
南浦风烟无限好，北轩雷雨不胜凉。
旧交散落无消息，借问黄尘有底忙？
即事
作者：陆游
朝代：宋

放翁老去未忘情，镜里森然白发生。
一片常愁见花落，三声最怕听猿鸣。
年年双双路傍堠，夜夜短长城上更。
晚悟一条差似可，孤舟渔火看潮平。
即事
作者：陆游
朝代：宋
体裁：七言律诗

渭水岐山不出兵，却携琴剑锦官城。醉来身外穷通小，老去人间毁誉轻。扪虱雄豪空自许，屠龙工巧竟何成。雅闻岷下多区芋，聊试寒炉玉糁羹。
即事
作者：陆游
朝代：宋

渭水岐山不出兵，却携琴剑锦官城。
醉来身外穷通小，老去人间毁誉轻。
扪蝨雄豪空自许，屠龙工巧竟何成。
雅闻岷下多区芋，聊试寒炉玉糁羮。
即事
作者：陆游
朝代：宋

渭水岐山不出兵，欲携琴剑锦官城。
醉来身外穷通小，老去人间毁誉轻。
扪虱雄豪空自许，屠龙工巧竟何成。
雅闻崏下多区芋，聊试寒炉玉糁羹。
即事
作者：陆游
朝代：宋

烟雨凄迷晚不收，疏帘曲几寄悠悠。
一双蛱蝶来可许？点尽青青百草头。
即事
作者：陆游
朝代：宋
体裁：五言律诗

皋夔无近用，芝朮少奇功。上寿当徐致，沉疴忌力攻。医传三世久，事历百年中。畏与庸人说，终身托病聋。
即事
作者：陆游
朝代：宋

皋夔无近用，芝术少奇功。
上寿当徐致，沉奇忌力攻。
医传三世久，事历百年中。
畏与庸人说，终身托病聋。
即事
作者：陆游
朝代：宋

秃尾驴嘶小市门，侧蓬帆过古城村。
此生感慨知何限？斗酒新丰不足论。
即事
作者：陆游
朝代：宋

组绣纷纷衒女工，诗家于此欲途穷。语君白日飞升法，正在焚香听雨中。
即事
作者：陆游
朝代：宋

组绣纷纷衒女工，诗家于此欲途穷。
语君白日飞昇法，正在焚香听雨中。
即事
作者：陆游
朝代：宋

萧骚白发满纶巾，犹是人间诗酒身。湖上悲秋新有作，眼边败意绝无人。稻粱栖亩雁初下，烟水粘天鸥自驯。堪笑推移成老大，时时几杖接乡邻。
即事
作者：陆游
朝代：宋

萧骚白髮满纶巾，犹是人间诗酒身。
湖上悲秋新有作，眼边败意绝无人。
稻粱栖亩雁初下，烟水粘天鸥自驯。
堪笑推移成老大，时时几杖接乡邻。
即事
作者：陆游
朝代：宋

还乡吴语熟，伏枕越吟悲。
接客寒温简，过邻几杖随。
独嗟亲旧少，不觉岁时移。
陌上人争看，风欹白接篱。
即事
作者：陆游
朝代：宋

陶令常耽酒，庞翁不出家。安贫炊麦饭，省事嚼茶芽。池满浮雏鸭，庭荒噪渴蛙。诗成赏音绝，自向小儿夸。
即事
作者：陆游
朝代：宋

陶令常耽酒，庞翁不出家。安贫炊麦饭，省事嚼茶芽。池满浮雏鸭，庭荒噪渴蛙。诗成赏音绝，自向小儿誇。
即事
作者：陆游
朝代：宋

鱼鳅群出天将雨，蛙黾争鸣草满庭。
莫道归休便无事，时时襏襫伴园丁。
即事二首
作者：陆游
朝代：宋

心与岩泉静，形如野鹤臞。朝餐美藜藿，夜学讲唐虞。婢老无钗泽，僮寒阙裤襦。所欣惟一事，无吏督残租。穄饭流匙滑，葵羹出釜香。有时留野客，亦复饷邻墙。老圃传占法，行僧遗药方。未为全绝物，终胜利名场。
即事二首
作者：陆游
朝代：宋

秃尾驴嘶小市门，侧篷帆过古城村。此生感慨知何限，斗酒新丰不足论。草衣木食更何求，穴处巢居过即休。尚恨未能全省事，一竿风月钓沧洲。
即事二首·其一
作者：陆游
朝代：宋

心与岩泉静，形如野鹤臞。
朝餐美藜藿，夜学讲唐虞。
婢老无钗泽，僮寒阙袴襦。
所欣惟一事，无吏督残租。
即事二首·其一
作者：陆游
朝代：宋

心与岩泉静，形如野鹤臞。朝餐美藜藿，夜学讲唐虞。婢老无钗泽，僮寒阙裤襦。所欣惟一事，无吏督残租。
即事二首·其一
作者：陆游
朝代：宋
体裁：七言绝句

秃尾驴嘶小市门，侧篷帆过古城村。此生感慨知何限，斗酒新丰不足论。
即事二首·其二
作者：陆游
朝代：宋

穄饭流匙滑，葵羹出釜香。有时留野客，亦复饷邻墙。老圃传占法，行僧遗药方。未为全绝物，终胜利名场。
即事二首·其二
作者：陆游
朝代：宋

穄饭流匙滑，葵羹出鬴香。
有时留野客，亦復饷邻墙。
老圃传占法，行僧遗药方。
未为全绝物，终胜利名场。
即事二首·其二
作者：陆游
朝代：宋
体裁：七言绝句

草衣木食更何求，穴处巢居过即休。尚恨未能全省事，一竿风月钓沧洲。
即事八首
作者：陆游
朝代：宋

翁自析薪儿负薪，一生不似此年贫。折除却得常强健，天定方知果胜人。楸垂落索槐吐花，溪女采莲童抱瓜。一年光景又将半，愈老愈知生有涯。烟雨凄迷晚不收，疏帘曲几寄悠悠。一双蛱蝶来何许，点尽青青百草头。生来骨相本酸寒，天遣沙头把钓竿。但称山人擪耳帽，敢希楚客切云冠。鱼鳅群出天将雨，蛙黾争鸣草满庭。莫道归休便无事，时时袯襫伴园丁。幽鸟飞鸣翠木阴，小鱼游泳绿波心。满前好句无人领，堪笑寒窗费苦吟。小阁凭栏望远空，天河横贯斗牛中。他年鼓角榆关路，马上遥看与此同。幽鸟呼人出睡乡，层层露叶漏朝阳。临池只欲消残醉，无奈鹅儿似酒黄。
即事八首·其一
作者：陆游
朝代：宋
体裁：七言绝句

翁自析薪儿负薪，一生不似此年贫。折除却得常强健，天定方知果胜人。
即事八首·其七
作者：陆游
朝代：宋
体裁：七言绝句

小阁凭栏望远空，天河横贯斗牛中。他年鼓角榆关路，马上遥看与此同。
即事八首·其三
作者：陆游
朝代：宋
体裁：七言绝句

烟雨凄迷晚不收，疏帘曲几寄悠悠。一双蛱蝶来何许，点尽青青百草头。
即事八首·其二
作者：陆游
朝代：宋
体裁：七言绝句

楸垂落索槐吐花，溪女采莲童抱瓜。一年光景又将半，愈老愈知生有涯。
即事八首·其五
作者：陆游
朝代：宋
体裁：七言绝句

鱼鰌群出天将雨，蛙黾争鸣草满庭。莫道归休便无事，时时袯襫伴园丁。
即事八首·其五
作者：陆游
朝代：宋

鱼鳅群出天将雨，蛙黾争鸣草满庭。莫道归休便无事，时时袯襫伴园丁。
即事八首·其八
作者：陆游
朝代：宋
体裁：七言绝句

幽鸟呼人出睡乡，层层露叶漏朝阳。临池只欲消残醉，无奈鹅儿似酒黄。
即事八首·其六
作者：陆游
朝代：宋
体裁：七言绝句

幽鸟飞鸣翠木阴，小鱼游泳绿波心。满前好句无人领，堪笑寒窗费苦吟。
即事八首·其四
作者：陆游
朝代：宋

生来骨相本酸寒，天遣沙头把钓竿。但称山人擪耳帽，敢希楚客切云冠。
即事八首·其四
作者：陆游
朝代：宋

生来骨相本酸寒，天遣沙头把钓竿。
但称山人擫耳帽，敢希楚客切云冠。
即事六首
作者：陆游
朝代：宋

云起山容改，潮生浦面宽。寒鸦先雁到，乌桕后枫丹。年迈狐装帽，时新豆捣团。非关嗜温饱，更事耐悲欢。遁居无外事，白日不胜长。诗为穷差进，琴虽老未忘。映窗精试墨，闭閤苦留香。年少无相诮，功名事更狂。日上小窗东，禽鸣高树中。乐哉容膝地，著此曲肱翁。香迮常迟散，儿来亦旋通。所惭贪坐睡，铅椠少新功。纸洁晴窗暖，粳新午饭香。嗜眠为至乐，省事是奇方。孤蝶弄秋色，乱鸦啼夕阳。诗情随处有，信笔自成章。井税无馀负，川原已饱犁。樵歌归市步，帆影过河堤。野实丹兼漆，村醪蜜与齑。虽云有丰约，不废醉如泥。还乡吴语熟，伏枕越吟悲。接客寒温简，过邻几杖随。独嗟亲旧少，不觉岁时移。陌上人争看，风攲白接䍦。
即事六首
作者：陆游
朝代：宋

老来百事似婴儿，美睡甘餐只自知。陋屋略如营窟世，淳风不减结绳时。鸿冥固自辞矰缴，樗散犹能谢斧斤。况是溪山幽绝地，有人高卧百重云。闲行静坐乐谁知，红饭青蔬美有馀。常笑痴人不更事，时时愁叹欲何须。有人叩户皆吾友，得屋施床即我家。缓步东西行饭耳，元非看竹探梅花。了事如何省事奇，无心始觉有心痴。三更急雨打窗破，正是拥炉危坐时。高人鬻骆放柳枝，豪士骏马换蛾眉。人间解事谁如我，小蹇山童自谓宜。
即事六首·其一
作者：陆游
朝代：宋

云起山容改，潮生浦面宽。寒鸦先雁到，乌桕后枫丹。年迈狐装帽，时新豆捣团。非关嗜温饱，更事耐悲欢。
即事六首·其一
作者：陆游
朝代：宋

云起山容改，潮生浦面宽。
寒鸦先雁到，乌桕后枫丹。
年迈狐装帽，时新豆捣糰。
非关嗜温饱，更事耐悲欢。
即事六首·其一
作者：陆游
朝代：宋
体裁：七言绝句

老来百事似婴儿，美睡甘餐只自知。陋屋略如营窟世，淳风不减结绳时。
即事六首·其三
作者：陆游
朝代：宋

日上小窗东，禽鸣高树中。
乐哉容膝地，着此曲肱翁。
香迮常迟散，儿来亦旋通。
所惭贪坐睡，铅椠少新功。
即事六首·其三
作者：陆游
朝代：宋

日上小窗东，禽鸣高树中。乐哉容膝地，著此曲肱翁。香迮常迟散，儿来亦旋通。所惭贪坐睡，铅椠少新功。
即事六首·其三
作者：陆游
朝代：宋

闲行静坐乐谁知，红饭青蔬美有余。
常笑痴人不更事，时时愁嘆欲何须。
即事六首·其三
作者：陆游
朝代：宋

闲行静坐乐谁知，红饭青蔬美有馀。常笑痴人不更事，时时愁叹欲何须。
即事六首·其二
作者：陆游
朝代：宋

遁居无外事，白日不胜长。诗为穷差进，琴虽老未忘。映窗精试墨，闭閤苦留香。年少无相诮，功名事更狂。
即事六首·其二
作者：陆游
朝代：宋

遯居无外事，白日不胜长。
诗为穷差进，琴虽老未忘。
映窗精试墨，闭閤苦留香。
年少无相诮，功名事更狂。
即事六首·其二
作者：陆游
朝代：宋
体裁：七言绝句

鸿冥固自辞矰缴，樗散犹能谢斧斤。况是溪山幽绝地，有人高卧百重云。
即事六首·其五
作者：陆游
朝代：宋
体裁：七言绝句

了事如何省事奇，无心始觉有心痴。三更急雨打窗破，正是拥炉危坐时。
即事六首·其五
作者：陆游
朝代：宋

井税无余负，川原已饱犁。
樵歌归市步，帆影过河堤。
野实丹兼漆，村醪蜜与齑。
虽云有丰约，不废醉如泥。
即事六首·其五
作者：陆游
朝代：宋

井税无馀负，川原已饱犁。樵歌归市步，帆影过河堤。野实丹兼漆，村醪蜜与齑。虽云有丰约，不废醉如泥。
即事六首·其六
作者：陆游
朝代：宋

还乡吴语熟，伏枕越吟悲。接客寒温简，过邻几杖随。独嗟亲旧少，不觉岁时移。陌上人争看，风攲白接䍦。
即事六首·其六
作者：陆游
朝代：宋

还乡吴语熟，伏枕越吟悲。
接客寒温简，过邻几杖随。
独嗟亲旧少，不觉岁时移。
陌上人争看，风欹白接䍦。
即事六首·其六
作者：陆游
朝代：宋

高人鬻骆放柳枝，豪士骏马换蛾眉。
人间解事谁如我，小蹇小童自谓宜。
即事六首·其六
作者：陆游
朝代：宋

高人鬻骆放柳枝，豪士骏马换蛾眉。人间解事谁如我，小蹇山童自谓宜。
即事六首·其四
作者：陆游
朝代：宋
体裁：七言绝句

有人叩户皆吾友，得屋施床即我家。缓步东西行饭耳，元非看竹探梅花。
即事六首·其四
作者：陆游
朝代：宋
体裁：五言律诗

纸洁晴窗暖，粳新午饭香。嗜眠为至乐，省事是奇方。孤蝶弄秋色，乱鸦啼夕阳。诗情随处有，信笔自成章。
即事四首
作者：陆游
朝代：宋

身向人间阅事多，杜门聊得养天和。盛衰莫问萧京兆，壮老空悲马伏波。日暮城楼传戍角，风生岭路下樵歌。君知此段神通否，竖拂能降百万魔。唐虞千载仰巍巍，太息儒生每背驰。经未尽亡君更考，古无不死我何悲。钓耕本是求贤地，宵旰今逢愿治时。寄谢公卿各努力，为吾君筑太平基。我爱湖山清绝地，抱琴携鹤住茆堂。药苗自采盘蔬美，菰米新舂钵饭香。南浦风烟无限好，北轩雷雨不胜凉。旧交散落无消息，借问黄尘有底忙。放翁老去未忘情，镜里森然白发生。一片常愁见花落，三声最怕听猿鸣。年年双只路傍堠，夜夜短长城上更。晚悟一条差似可，孤舟渔火看潮平。
即事四首·其一
作者：陆游
朝代：宋
体裁：七言律诗

身向人间阅事多，杜门聊得养天和。盛衰莫问萧京兆，壮老空悲马伏波。日暮城楼传戍角，风生岭路下樵歌。君知此段神通否，竖拂能降百万魔。
即事四首·其三
作者：陆游
朝代：宋
体裁：七言律诗

我爱湖山清绝地，抱琴携鹤住茆堂。药苗自采盘蔬美，菰米新舂钵饭香。南浦风烟无限好，北轩雷雨不胜凉。旧交散落无消息，借问黄尘有底忙。
即事四首·其二
作者：陆游
朝代：宋
体裁：七言律诗

唐虞千载仰巍巍，太息儒生每背驰。经未尽亡君更考，古无不死我何悲。钓耕本是求贤地，宵旰今逢愿治时。寄谢公卿各努力，为吾君筑太平基。
即事四首·其四
作者：陆游
朝代：宋

放翁老去未忘情，镜裏森然白髮生。
一片常愁见花落，三声最怕听猿鸣。
年年双隻路傍堠，夜夜短长城上更。
晚悟一条差似可，孤舟渔火看潮平。
即事四首·其四
作者：陆游
朝代：宋

放翁老去未忘情，镜里森然白发生。一片常愁见花落，三声最怕听猿鸣。年年双只路傍堠，夜夜短长城上更。晚悟一条差似可，孤舟渔火看潮平。
即事示儿辈
作者：陆游
朝代：宋

今岁霜迟殊未寒，篱东乌桕叶才丹。病轻渐喜免求药，老甚难夸能据鞍。邻舍僧贫分米少，酒坊人熟督钱宽。晚来笑向儿孙说，且得无生一话团。
即事示儿辈
作者：陆游
朝代：宋

今岁霜迟殊未寒，篱东乌桕叶才丹。病轻渐喜免求药，老甚难誇能据鞍。邻舍僧贫分米少，酒坊人熟督钱宽。晚来笑向儿孙说，且得无生一话团。
即事示儿辈
作者：陆游
朝代：宋

今岁霜迟殊未寒，篱东乌桕叶纔丹。
病轻渐喜免求药，老甚难夸能据鞍。
邻舍僧贫分米少，酒坊人熟督钱宽。
晚来笑向儿孙说，且得无生一话团。
即事示子遹
作者：陆游
朝代：宋
体裁：七言律诗

四十已悲非少年，耄期何事每欢然。游山夜雨眠僧院，沽酒秋风上钓船。诸友诗章来亹亹，小儿笔势亦翩翩。眼边不是常萧索，终忆巢居访老仙。
即席
作者：陆游
朝代：宋

稚荷出水榴花开，长苖圜鼙送举杯。
村邻相乐君勿笑，要是安健无凶灾。
即席
作者：陆游
朝代：宋
体裁：七言律诗

解鞅名园眼倍明，殷勤翠袖劝飞觥。海棠红杏欲无色，蛱蝶黄鹂俱有情。去日不留春渐老，归舟已具客将行。倦游短鬓无多绿，生怕尊前唱渭城。
即席
作者：陆游
朝代：宋

觧鞅名园眼倍明，殷勤翠袖劝飞觥。
海棠红杏欲无色，蛱蝶黄鹂俱有情。
去日不留春渐老，归舟已具客将行。
倦游短鬓无多緑，生怕尊前唱渭城。
即席四首
作者：陆游
朝代：宋

稚荷出水榴花开，长笛圜鼙送举杯。村邻相乐君勿笑，要是安健无凶灾。醉中起舞递相属，坐上戴花常作先。要知吾辈不凡处，一吸已乾双玉船。长鱼腹腴羊臂臑，馋想久矣无秋毫。今朝林下煨苦笋，更觉此君风味高。小山榴花照眼明，青梅自堕时有声。柳桥东岸倚筇立，聊借水风吹宿酲。
即席四首·其一
作者：陆游
朝代：宋
体裁：七言绝句

稚荷出水榴花开，长笛圜鼙送举杯。村邻相乐君勿笑，要是安健无凶灾。
即席四首·其三
作者：陆游
朝代：宋
体裁：七言绝句

长鱼腹腴羊臂臑，馋想久矣无秋毫。今朝林下煨苦笋，更觉此君风味高。
即席四首·其二
作者：陆游
朝代：宋

醉中起舞递相属，坐上戴花常作先。要知吾辈不凡处，一吸已乾双玉船。
即席四首·其二
作者：陆游
朝代：宋

醉中起舞递相属，坐上戴花常作先。
要知吾辈不凡处，一吸已干双玉船。
即席四首·其四
作者：陆游
朝代：宋
体裁：七言绝句

小山榴花照眼明，青梅自堕时有声。柳桥东岸倚筇立，聊借水风吹宿酲。
厌事
作者：陆游
朝代：宋

厌事便微疾，贪眠幸早寒。人虽笑疏嬾，天实闵衰残。韦布何曾贱，茆茨本自宽。黄花插乌帽，一醉有余欢。
厌事
作者：陆游
朝代：宋

厌事便微疾，贪眠幸早寒。人虽笑疏懒，天实闵衰残。韦布何曾贱，茆茨本自宽。黄花插乌帽，一醉有馀欢。
厌事
作者：陆游
朝代：宋

厌事便微疾，贪眠幸早寒。
人虽笑疏懒，天实闵衰残。
韦布何曾贱，茆茨本自寛。
黄花插乌帽，一醉有余欢。
去国待潮江亭太常徐簿宋卿载酒来别
作者：陆游
朝代：宋

昨解鱼符已径归，偶随尺一起柴扉。暂留已愧黔吾突，久住空令缁客衣。外物纷纷何足问，故人眷眷莫相违。从今再见应无日，长与沙鸥共钓矶。
去国待潮江亭太常徐簿宋卿载酒来别
作者：陆游
朝代：宋

昨解鱼符已径归，偶随尺一起柴扉。蹔留已媿黔吾突，久住空令缁客衣。外物纷纷何足问，故人眷眷莫相违。从今再见应无日，长与沙鸥共钓矶。
去国待潮江亭太常徐簿宋卿载酒来别
作者：陆游
朝代：宋

昨解鱼符已径归，偶随尺一起柴扉。
蹔留已愧黔吾突，久住空令缁客衣。
外物纷纷何足问，故人眷眷莫相违。
从今再见应无日，长与沙鸥共钓矶。
去年余佐京口遇王嘉叟从张魏公督师过焉魏公
作者：陆游
朝代：宋

河亭挈手共徘徊，万事宁非有数哉！黄阁相君三黜去，青云学士一麾来。中原故老知谁在，南岳新丘共此哀。火冷夜窗听急雪，相思时取近书开。
去年余佐京口遇王嘉叟从张魏公督师过焉魏公道免相嘉叟亦出守莆阳近辱书报魏公已葬衡山感叹不已因用所遗拄颊亭诗韵奉寄
作者：陆游
朝代：宋

河亭挈手共徘徊，万事宁非有数哉。黄阁相君三黜去，青云学士一麾来。中原故老知谁在，南岳新丘共此哀。火冷夜窗听急雪，相思时取近书开。
去年余佐京口遇王嘉叟从张魏公督师过焉魏公道免相嘉叟亦出守莆阳近辱书报魏公已葬衡山感嘆不已因用所遗拄颊亭诗韵奉寄
作者：陆游
朝代：宋

河亭挈手共徘徊，万事寜非有数哉。
黄阁相君三黜去，青云学士一麾来。
中原故老知谁在，南岳新丘共此哀。
火冷夜窗听急雪，相思时取近书开。
去新春才旬余霁色可爱
作者：陆游
朝代：宋

宦游强半侍僊祠，况是悬车耄及时。厚薄人情穷易见，阴晴天气病先知。绿樽一醉真当勉，白发千茎莫自疑。野渡山村梅柳动，身闲何处不熙熙？
去新春才旬馀霁色可爱
作者：陆游
朝代：宋

宦游强半侍仙祠，况是悬车耄及时。厚薄人情穷易见，阴晴天气病先知。绿樽一醉真当勉，白发千茎莫自疑。野渡山村梅柳动，身闲何处不熙熙。
去新春纔旬余霁色可爱
作者：陆游
朝代：宋

宦游强半侍僊祠，况是悬车耄及时。
厚薄人情穷易见，阴晴天气病先知。
绿樽一醉真当勉，白髮千茎莫自疑。
野渡山村梅柳动，身闲何处不熙熙。
又作二首自解
作者：陆游
朝代：宋

尽日溪边艇子斜，治生不种邵平瓜。已分邻舍红莲米，更啜僧房紫笋茶。灵府安平四体和，经时止酒颊常酡。老生要是常谈尔，吐纳馀闲即按摩。
又作二首自解·其一
作者：陆游
朝代：宋
体裁：七言绝句

尽日溪边艇子斜，治生不种邵平瓜。已分邻舍红莲米，更啜僧房紫笋茶。
又作二首自解·其二
作者：陆游
朝代：宋

灵府安平四体和，经时止酒颊常酡。
老生要是常谈尔，吐纳余闲即按摩。
又作二首自解·其二
作者：陆游
朝代：宋

灵府安平四体和，经时止酒颊常酡。老生要是常谈尔，吐纳馀闲即按摩。
又又
作者：陆游
朝代：宋

蹋雨敲门觅季夷，襞牋同和仲高诗。回思五十年前事，恰似今宵梦里时。五十年间万事空，嬾将白发对青铜。故人只有桃花在，惆怅无情一夜风。又又空舍封书箧，贫知藜糁美，渴爱粟浆酸。食少从奴去，人稀苦屋宽。
又明日復作长句自规
作者：陆游
朝代：宋
体裁：七言律诗

大学渊源不易穷，古人立志自童蒙。醉犹温克方成德，梦亦斋庄始见功。痛哭孰能悲陷溺，力行犹足变雕虫。太空云翳终当散，吾道常如日正中。
又送李舍人赴阙
作者：陆游
朝代：宋

执简曾闻侍玉螭，谪仙才调尽推奇。能将苦语康时病，更遣丹诚动主思。北阙亲朋瞻旧德，东吴山水入新诗。知公自有经纶术，会见飞翔集凤池。三径从来半草莱，席门那为故人开。自惭不是梧桐树，安得朝阳鸣凤来。
双头莲·华鬓星星
作者：陆游
朝代：宋
体裁：词

华鬓星星，惊壮志成虚，此身如寄。
萧条病骥。
向暗里。
消尽当年豪气。
梦断故国山川，隔重重烟水。
身万里。
旧社凋零，青门俊游谁记。
尽道锦里繁华，叹官闲昼永，柴荆添睡。
清愁自醉。
念此际。
付与何人心事。
纵有楚柂吴樯，知何时东逝。
空怅望，鲙美菰香，秋风又起。
双头莲·呈范至能待制
作者：陆游
朝代：宋

华鬓星星，惊壮志成虚，此身如寄。萧条病骥。向暗里、消尽当年豪气。梦断故国山川，隔重重烟水。身万里。旧社凋零，青门俊游谁记。尽道锦里繁华，叹官闲昼永，柴荆添睡。清愁自醉。念此际、付与何人心事。纵有楚柂吴樯，知何时东逝。空怅望，鲙美菰香，秋风又起。
双头莲·风卷征尘
作者：陆游
朝代：宋
体裁：词

风卷征尘，堪叹处、青骢正摇金辔。客襟贮泪。漫万点如血，凭谁持寄。伫想艳态幽情，压江南佳丽。春正媚。怎忍长亭，匆匆顿分连理。目断淡日平芜，望烟浓树远，微茫如荠。悲欢梦里。奈倦客、又是关河千里。最苦唱彻骊歌，重迟留无计。何限事。待与丁宁，行时已醉。
双松
作者：陆游
朝代：宋

东冈夭矫两苍龙，千尺蟠空黛色浓。
六十余年松若此，谁知我更老于松。
双松
作者：陆游
朝代：宋

东冈夭矫两苍龙，千尺蟠空黛色浓。六十余年松若此，谁知我更老於松！
双松
作者：陆游
朝代：宋

东冈夭矫两苍龙，千尺蟠空黛色浓。六十馀年松若此，谁知我更老于松。
双柏
作者：陆游
朝代：宋

双柏屹相向，刚严如巨人。龙吟风雨夕，山立雪霜晨。阅世易成古，刳心不复春。扶颠要力量，岁晚莫全身。
双柏
作者：陆游
朝代：宋

双柏屹相向，刚严如巨人。
龙吟风雨夕，山立雪霜晨。
阅世易成古，刳心不復春。
扶颠要力量，岁晚莫全身。
双柏
作者：陆游
朝代：宋

双柏屹相向，刚严如巨人。龙呤风雨夕，山立雪霜晨。阅世易成古。刳心不复春。扶颠要力量，岁晚莫全身。
双桥道中寒甚
作者：陆游
朝代：宋

裂面霜风快似鎌，重重裘袴晚仍添。
梅当官道香撩客，山逼篮舆翠入帘。
男子坐为衣食役，年光常向道途淹。
古来共说还家乐，岂独全躯畏楚钳。
双桥道中寒甚
作者：陆游
朝代：宋
体裁：七言律诗

裂面霜风快似镰，重重裘裤晚仍添。梅当官道香撩客，山逼篮舆翠入帘。男子坐为衣食役，年光常向道途淹。古来共说还家乐，岂独全躯畏楚钳。
双流旅舍
作者：陆游
朝代：宋

每因髀肉叹身闲，聊欲勤劳鞍马间。
黑黄旗端未免，会冲风雪出榆关。
双流旅舍
作者：陆游
朝代：宋

西风黄叶满江村，瘦马来穿渡口云。
动地传呼逢醉尉，谁何禁杀故将军！
双流旅舍三首
作者：陆游
朝代：宋

孤市人稀冷欲冰，昏昏一盏店家灯。开门拂榻便酣寝，我是江南行脚僧。西风黄叶满江村，瘦马来穿渡口云。动地传呼逢醉尉，谁何禁杀故将军。每因髀肉叹身闲，聊欲勤劳鞍马间。黑槊黄旗端未免，会冲风雪出榆关。
双流旅舍三首·其一
作者：陆游
朝代：宋
体裁：七言绝句

孤市人稀冷欲冰，昏昏一盏店家灯。开门拂榻便酣寝，我是江南行脚僧。
双流旅舍三首·其三
作者：陆游
朝代：宋

每因髀肉叹身闲，聊欲勤劳鞍马间。黑槊黄旗端未免，会冲风雪出榆关。
双流旅舍三首·其三
作者：陆游
朝代：宋

每因髀肉嘆身闲，聊欲勤劳鞍马间。
黑矟黄旗端未免，会衝风雪出榆关。
双流旅舍三首·其二
作者：陆游
朝代：宋
体裁：七言绝句

西风黄叶满江村，瘦马来穿渡口云。动地传呼逢醉尉，谁何禁杀故将军。
双清堂夜赋
作者：陆游
朝代：宋
体裁：古风

陆子病少间，独卧溪上堂。人静鱼自跃，风定荷更香。素月行中天，流萤失孤光。归鸟飞有声，度此十里塘。嗟我独何事，迟暮客异乡。太息搔短发，起视夜未央。
双清堂夜赋
作者：陆游
朝代：宋

陆子病少间，独卧溪上堂。
人静鱼自跃，风定荷更香。
素月行中天，流萤失孤光。
归鸟飞有声，度此十里塘。
嗟我独何事，迟暮客异乡。
太息搔短髮，起视夜未央。
双清堂醉卧
作者：陆游
朝代：宋

客裏逢秋醉似泥，空堂独卧意凄迷。
乱号庭树西风急，斜挂城楼北斗低。
末路敢贪请鹤料，微官久厌驾鸡栖。
平生玉局经行地，拟乞冰衘隐剡溪。
双清堂醉卧
作者：陆游
朝代：宋
体裁：七言律诗

客里逢秋醉似泥，空堂独卧意凄迷。乱号庭树西风急，斜挂城楼北斗低。末路敢贪请鹤料，微官久厌驾鸡栖。平生玉局经行地，拟乞冰衔隐剡溪。
双溪道中
作者：陆游
朝代：宋

晓出笮桥门，天低日未暾。绿陂寒淡淡，白雾远昏昏。古路乱车辙，行人惊雁群。征涂不须厌，蓬转本无根。
双溪道中
作者：陆游
朝代：宋

晓出筰桥门，天低日未暾。
緑陂寒淡淡，白雾远昏昏。
古路乱车辙，行人惊雁群。
征涂不须厌，蓬转本无根。
双溪道中
作者：陆游
朝代：宋

晓出筰桥门，天低日未暾。绿陂寒淡淡，白雾远昏昏。古路乱车辙，行人惊雁群。征涂不须厌，蓬转本无根。
双蝶
作者：陆游
朝代：宋
体裁：古风

庭草何离离，清晨露犹湿。草头两黄蝶，为我小伫立。秋光亦已晚，行见霜霰集。方春不尽狂，汝悔尚何及。吾生更堪笑，去日如电急。功名竟何在，惆怅剑锋涩。
双蝶
作者：陆游
朝代：宋

庭草何离离，清晨露犹湿。草头两黄蝶，为我小伫立。秋光亦已晚，行见霜霰集。方春不尽狂，汝悔尚何及！吾生更堪笑，去日如电急。功名竟何在？惆怅剑锋涩。
反感愤
作者：陆游
朝代：宋
体裁：七言律诗

膊膊庭树鸡初鸣，嗈嗈天衢雁南征。百年朝露岂长久，万事浮云常变更。出处有心终有愧，圣贤无命亦无成。西畴虽薄可自力，双犊且当乘雨耕。
反远游
作者：陆游
朝代：宋
体裁：七言律诗

卖却貂裘买钓舟，久将身世付悠悠。行歌西郭红桥路，烂醉东关白塔秋。夜泊驿亭观月上，晓登僧阁听猿愁。一生身属官仓米，剩喜残年得自由。
发丈亭二首
作者：陆游
朝代：宋

姚江乘潮潮始生，长亭却趁落潮行。参差邻舫一时发，卧听满江柔橹声。玄云垂天暗如漆，橹声呕轧知船行。南风忽起卷云去，江月已作金盆倾。
发丈亭二首·其一
作者：陆游
朝代：宋
体裁：七言绝句

姚江乘潮潮始生，长亭却趁落潮行。参差邻舫一时发，卧听满江柔橹声。
发丈亭二首·其二
作者：陆游
朝代：宋
体裁：七言绝句

玄云垂天暗如漆，橹声呕轧知船行。南风忽起卷云去，江月已作金盆倾。
发丰城县
作者：陆游
朝代：宋

丰城古县已再迁，出郭十步江渺然。冷云四合欲下雪，柔橹数声初放船。孤村灯火照破驿，客子何以娱今夕。不辞金盌醉十分，要看玉花深一尺。
发丰城县
作者：陆游
朝代：宋
体裁：古风

丰城古县已再迁，出郭十步江渺然。冷云四合欲下雪，柔橹数声初放船。孤村灯火照破驿，客子何以娱今夕。不辞金碗醉十分，要看玉花深一尺。
发丰城县
作者：陆游
朝代：宋

丰城古县已再迁，出郭十步江渺然。
冷云四合欲下雪，柔橹数声初放船。
孤村灯火照破驿，客子何以娱今夕？不辞金碗醉十分，要看玉花深一尺。
发临川
作者：陆游
朝代：宋
体裁：五言律诗

见客道傍店，添衣江上村。陂长风浩浩，山远雾昏昏。虚日人声合，凶年菜色繁。扶衰归北阙，何以报君恩。
发临川
作者：陆游
朝代：宋

见客道傍店，添衣江上村。陂长风浩浩，山远雾昏昏。虚日人声合，凶年菜色繁。扶衰归北阙，何以报君恩？
发书画还故山戏书
作者：陆游
朝代：宋
体裁：古风

昨日遣画笥，今日发书簏。空斋惟一床，窗影乱风竹。平生钻故纸，夙好老尤笃。奇哉扫除尽，蝉蜕三万轴。岂惟息烦心，亦足养病目。从渠褦襶生，自献公车牍。
发箧得故人书有感
作者：陆游
朝代：宋
体裁：七言律诗

衰鬓星星换旧青，世间万事但堪惊。晨炊欲熟客未觉，夜漏渐残人尚行。花发且为无事饮，诗成非复不平鸣。京华朋旧凋零尽，忽见缄题似隔生。
发箧得故人书有感
作者：陆游
朝代：宋

衰鬓星星换旧青，世间万事但堪惊。
晨炊欲熟客未觉，夜漏渐残人尚行。
花发且为无事饮，诗成非復不平鸣。
京华朋旧凋零尽，忽见缄题似隔生。
发黄州泊巴河游马祈寺
作者：陆游
朝代：宋

南望武昌山，北望齐安城。
楚江万顷緑，着我画舫横。
云帆不须挂，鼍鼓不须鸣。
淡然隐曲几，山水相逢迎。
疏雨漏薄日，非阴亦非晴。
晚泊巴河市，小陌闻屐声。
紫髯刑马地，一怒江汉清。
中原今何如，感我白髮生。
发黄州泊巴河游马祈寺
作者：陆游
朝代：宋

南望武昌山，北望齐安城。楚江万顷绿，著我画舫横。云帆不须挂，鼍鼓不须鸣。淡然隐曲几，山水相逢迎。疏雨漏薄日，非阴亦非晴。晚泊巴河市，小陌闻屐声。紫髯刑马地，一怒江汉清。中原今何如，感我白发生。
发黄州泊巴河游马祈寺
作者：陆游
朝代：宋

南望武昌山，北望齐安城。
楚江万顷绿，著我画舫横。
云帆不须挂，鼍鼓不须鸣，淡然隐曲几，山水相逢迎。
疏雨漏薄日，非阴亦非晴。
晚泊巴河市，小陌闻屐声。
紫髯刑马地，一怒江汉清。
中原今何如？感我白发生。
受外祠敕
作者：陆游
朝代：宋
体裁：七言律诗

放浪江湖迹已陈，今朝剩喜结衔新。读骚未敢称名士，拜赐犹应号散人。归去还骑款段马，醉颠重岸接䍦巾。行行渐近云门寺，愈信人生有宿因。
叙州
作者：陆游
朝代：宋

文章何罪触雷霆？风雨南溪自醉醒。
八十年间遗老尽，坏堂无壁草青青。
叙州
作者：陆游
朝代：宋

楚柂吴樯又远游，浣花行乐梦西州。千寻铁锁远堪恨，空锁长江不锁愁！
叙州三首
作者：陆游
朝代：宋

画船冲雨入戎州，缥缈山横杜若洲。须信时平边堠静，传烽夜夜到西楼。文章何罪触雷霆，风雨南溪自醉醒。八十年间遗老尽，坏堂无壁草青青。楚柂吴樯又远游，浣花行乐梦西州。千寻铁锁还堪恨，空锁长江不锁愁。
叙州三首·其一
作者：陆游
朝代：宋

画船冲雨入戎州，缥缈山横杜若洲。须信时平边堠静，传烽夜夜到西楼。
叙州三首·其一
作者：陆游
朝代：宋

画船衝雨入戎州，缥缈山横杜若洲。
须信时平边堠静，传烽夜夜到西楼。
叙州三首·其三
作者：陆游
朝代：宋

楚柂吴樯又远游，浣花行乐梦西州。
千寻铁鎻还堪恨，空锁长江不锁愁。
叙州三首·其三
作者：陆游
朝代：宋

楚柂吴樯又远游，浣花行乐梦西州。千寻铁锁还堪恨，空锁长江不锁愁。
叙州三首·其二
作者：陆游
朝代：宋

文章何罪触雷霆，风雨南溪自醉醒。八十年间遗老尽，坏堂无壁草青青。
叙州三首·其二
作者：陆游
朝代：宋

文章何辠触雷霆，风雨南溪自醉醒。
八十年间遗老尽，壊堂无壁草青青。
口占送岩师还大梅护圣
作者：陆游
朝代：宋

放翁白发已萧然，黄纸新除玉局仙。寄语山头老师叔，欲分茅舍度残年。
口占送岩师还大梅护圣
作者：陆游
朝代：宋

放翁白髮已萧然，黄纸新除玉局仙。
寄语山头老师叔，欲分茅舍度残年。
古井
作者：陆游
朝代：宋

道傍有古井，久废无与汲。邻里共浚之，寒泉稍来集。驾言欲漱濯，冀远尘土袭。踌躇复弃去，绠短安能及。
古井
作者：陆游
朝代：宋

道傍有古井，久废无与汲。邻里共浚之，寒泉稍来集。驾言欲漱濯，冀远尘土袭。踌躇复弃去，绠短安能及？
古井
作者：陆游
朝代：宋

道傍有古井，久废无与汲。
邻里共浚之，寒泉稍来集。
驾言欲漱濯，冀远尘土袭。
踌躇復弃去，绠短安能及。
古兴二首
作者：陆游
朝代：宋

草衰何预人，每起徂年悲。日月才几何，又见青青时。青青虽满眼，行矣当复衰。盛衰还无端，其理可前知。人生死则已，千载无还期。月出横林上，宿鸟无定枝。物生各畏祸，所托辄蹈危。老人倚壁坐，大鼾惊群儿。虽云差自适，见事亦太迟。犹有一可喜，永谢世俗羁。
古兴二首·其一
作者：陆游
朝代：宋

草衰何预人，每起徂年悲。
日月纔几何，又见青青时。
青青虽满眼，行矣当復衰。
盛衰还无端，其理可前知。
人生死则已，千载无还期。
古兴二首·其二
作者：陆游
朝代：宋

月出横林上，宿鸟无定枝。
物生各畏祸，所託辄蹈危。
老人倚壁坐，大鼾惊群儿。
虽云差自适，见事亦太迟。
犹有一可喜，永谢世俗羁。
古兴二首各五韵
作者：陆游
朝代：宋

月出横林上，宿鸟无定枝。物生各畏祸，所托辄蹈危。老人倚壁坐，大鼾惊群儿。虽云差自适，见事亦太迟。犹有一可喜，永谢世俗羁。
古兴二首各五韵
作者：陆游
朝代：宋
体裁：古风

草衰何预人，每起徂年悲。日月才几何，又见青青时。青青虽满眼，行矣当复衰。盛衰还无端，其理可前知。人生死则已，千载无还期。
古别离
作者：陆游
朝代：宋

君北游司并，我南适熊湘。邂逅淮阴市，共饮官道傍。丈夫各有怀，穷达讵可量。临别一取醉，浩歌神激扬。勋业有际会，风云正苍茫。乱点剑峰血，苦寒芒屦霜。死即万鬼邻，生当致虞唐。丹鸡不须盟，我非儿女肠。
古别离
作者：陆游
朝代：宋

君北游司并，我南适熊湘。
邂逅淮阴市，共饮官道傍。
丈夫各有怀，穷达讵可量。
临别一取醉，浩歌神激扬。
勲业有际会，风云正苍茫。
乱点剑峰血，苦寒芒屦霜。
死即万鬼邻，生当致虞唐。
丹鸡不须盟，我非儿女肠。
古别离
作者：陆游
朝代：宋

孤城穷巷秋寂寂，美人停梭夜叹息。空园露湿荆棘枝，荒蹊月照狐狸迹。忆君去时儿在腹，走如黄犊爷未识。紫姑吉语元无据，况凭瓦兆占归日。嫁来不省出门前，魂梦何因识酒泉。粉绵磨镜不忍照，女子盛时无十年。
古别离
作者：陆游
朝代：宋

孤城穷巷秋寂寂，美人停梭夜叹息。空园露湿荆棘枝，荒蹊月照狐狸迹。忆君去时儿在腹，走如黄犊爷未识。紫姑吉语元无据，况凭瓦兆占归日。嫁来不省出门前，魂梦何因识酒泉？粉绵磨镜不忍照，女子盛时无十年。
古别离
作者：陆游
朝代：宋

孤城穷巷秋寂寂，美人停梭夜嘆息。
空园露湿荆棘枝，荒蹊月照狐狸迹。
忆君去时儿在腹，走如黄犊爷未识。
紫姑吉语元无据，况凭瓦兆占归日。
嫁来不省出门前，魂梦何因识酒泉。
粉绵磨镜不忍照，女子盛时无十年。
古寺
作者：陆游
朝代：宋

秋草荒无路，来游感废兴。残僧仅粥饭，古像冷香灯。扶病惊重到，题名记昔曾。自量难笑汝，一叹倚枯藤。
古寺
作者：陆游
朝代：宋

秋草荒无路，来游感废兴。
残僧仅粥饭，古像冷香灯。
扶病惊重到，题名记昔曾。
自量难笑汝，一嘆倚枯藤。
古寿人至闻五郎颇有老态作长句自遣
作者：陆游
朝代：宋

齿落发斑儿亦老，志衰力惰我宁悲。埋盆便可为池看，折竹何妨作马骑。点诵内篇庄叟语，长歌半格白公诗。此身未死须安顿，除却山村百不宜。
古寿人至闻五郎颇有老态作长句自遣
作者：陆游
朝代：宋

齿落发斑儿亦老，志衰力惰我宁悲？埋盆便可为池看，折竹何妨作马骑。点诵内篇庄叟语，长歌半格白公诗。此身未死须安顿，除却山村百不宜。
古寿人至闻五郎颇有老态作长句自遣
作者：陆游
朝代：宋

齿落髮斑儿亦老，志衰力惰我宁悲。
埋盆便可为池看，折竹何妨作马骑。
点诵内篇庄叟语，长歌半格白公诗。
此身未死须安顿，除却山村百不宜。
古意
作者：陆游
朝代：宋
体裁：古风

绁足饲饥鹰，鹰饱意未平。伏枥岂不安，老骥终悲鸣。士生固欲达，又惧徒富贵。素愿有未伸，五鼎淡无味。茅屋秋雨漏，稻陂春水深。长歌倾浊酒，举世不知心。
古意
作者：陆游
朝代：宋

绁足饲饥鹰，鹰饱意未平；伏枥岂不安，老骥终悲鸣。士生固欲达，又惧徒富贵。素愿有未伸，五鼎淡无味。茅屋秋雨漏，稻陂春水深。长歌倾浊酒，举世不知心。
古意二首
作者：陆游
朝代：宋

千金募战士，万里筑长城。何时青冢月，却照汉家营。夜泊武昌城，江流千丈清。宁为雁奴死，不作鹤媒生。
古意二首·其一
作者：陆游
朝代：宋
体裁：诗

千金募战士，万里筑长城。何时青冢月，却照汉家营。
古意二首·其二
作者：陆游
朝代：宋

夜泊武昌城，江流千丈清。宁为雁奴死，不作鹤媒生。
古意二首·其二
作者：陆游
朝代：宋

夜泊武昌城，江流千丈清。
宁为雁奴死，不作鹤谋生。
古梅
作者：陆游
朝代：宋

梅花吐幽香，百卉皆可屏。一朝见古梅，梅亦堕凡境。重叠碧藓晕，夭矫苍虬枝。谁汲古涧水，养此尘外姿。
古梅
作者：陆游
朝代：宋

梅花吐幽香，百卉皆可屏。
一朝见古梅，梅亦堕凡境。
重叠碧藓晕，夭矫苍蚪枝。
谁汲古涧水，养此尘外姿？
古梅
作者：陆游
朝代：宋

梅花吐幽香，百卉皆可屏。
一朝见古梅，梅亦堕凡境。
重迭碧藓晕，夭矫苍虬枝。
谁汲古磵水，养此尘外姿。
古筑城曲四首
作者：陆游
朝代：宋

筑城声酸嘶，汉月傍城低。白骨若不掩，高与长城齐。长城高际天，三十万人守。一日诏书来，扶苏先授首。百丈筑城身，千步掘城壕。咸阳三月火，始悔此徒劳。峄山访秦碑，断裂无完笔。惟有筑城词，哀怨如当日。
古筑城曲四首·其一
作者：陆游
朝代：宋
体裁：五言绝句

筑城声酸嘶，汉月傍城低。白骨若不掩，高与长城齐。
古筑城曲四首·其三
作者：陆游
朝代：宋
体裁：五言绝句

百丈筑城身，千步掘城壕。咸阳三月火，始悔此徒劳。
古筑城曲四首·其二
作者：陆游
朝代：宋
体裁：诗

长城高际天，三十万人守。一日诏书来，扶苏先授首。
古筑城曲四首·其四
作者：陆游
朝代：宋
体裁：五言绝句

峄山访秦碑，断裂无完笔。惟有筑城词，哀怨如当日。
古藤杖歌
作者：陆游
朝代：宋

我有古藤杖，夭矫蛟龙形。生于峭壁绝涧上，乃是会稽山阴之兰亭。历吴入楚上巴硖，北游直看秦山青。夜飞或随暴雨去，旦归常带流漦腥。与子扶携各老大，勿复狡狯誇神灵。愔愔从此常倚壁，听我夜诵黄庭经。
古藤杖歌
作者：陆游
朝代：宋

我有古藤杖，夭矫蛟龙形。
生于峭壁绝磵上，乃是会稽山阴之兰亭。
歴吴入楚上巴硖，北游直看秦山青。
夜飞或随暴雨去，旦归常带流漦腥。
与子扶携各老大，勿復狡狯夸神灵。
愔愔从此常倚壁，听我夜诵黄庭经。
古藤杖歌
作者：陆游
朝代：宋

我有古藤杖，夭矫蛟龙形。生於峭壁绝上，乃是会稽山阴之兰亭。历吴入楚上巴硖，北游直看秦山青。夜飞或随暴雨去，旦归常带流漦腥。与子扶携各老大，勿复狡狯夸神灵。愔愔从此常倚壁，听我夜诵黄庭经。
古诗
作者：陆游
朝代：宋

能自得我心，无人不自得。灵府长优闲，蕉鹿乌能惑。浊醪吞数升，浩气漫漫塞。醉来隐几酣，屡到华胥国。人生贵适情，何当调语默。
古诗
作者：陆游
朝代：宋

能自得我心，无入不自得。灵府长优闲，蕉鹿乌能惑。浊醪吞数升，浩气漫漫塞。醉来隐几酣，屡到华胥国。人生贵适情，何当调语默。
古诗
作者：陆游
朝代：宋

能自得我心，无入不自得。
灵府长优闲，蕉鹿乌能惑。
浊醪吞数升，浩气漫漫塞。
醉来隠几酣，屡到华胥国。
人生贵适情，何当调语默。
古谓不如意事十常八九虽出于好功名者之言闲中亦未免此嘆戏作七字一首
作者：陆游
朝代：宋
体裁：七言律诗

归志初谐老遽催，良辰常与病俱来。酒虽已熟恨无菊，雪苦不成空见梅。朋旧乖离心每折，山川悠邈首频回。人生败意无穷达，莫厌相逢笑口开。
古风
作者：陆游
朝代：宋

贺监未尝死，江天醉初醒；逸少亦度世，弭节过兰亭。吾本淡荡人，转徙如蓬萍。聊凭一杯绿，驻此双鬓青。邂逅两仙翁，笙鹤游青冥。还家不能食，浊世纷膻腥。
古风三首
作者：陆游
朝代：宋

少年慕黄老，雅志在山林。火食亦彊勉，宁有婚宦心。失脚堕世网，衰病忽侵寻。放逐适天幸，独恨山未深。一床元不睡，翛然横素琴。开门毛发冷，湖阔月欲沈。贺监未尝死，江天醉初醒。逸少亦度世，弭节过兰亭。吾本淡荡人，转徙如蓬萍。聊凭一杯绿，驻此双鬓青。邂逅两仙翁，笙鹤游青冥。还家不能食，浊世纷膻腥。功名如博戏，大叫或作卢。文辞组绣耳，初不系贤愚。负恃已可笑，憎嫉真区区。平生学金丹，我岂斯人徒。啸歌醉自和，颜鬓老不枯。却后五百年，烟雨钓镜湖。
古风三首·其一
作者：陆游
朝代：宋

少年慕黄老，雅志在山林。火食亦彊勉，宁有婚宦心。失脚堕世网，衰病忽侵寻。放逐适天幸，独恨山未深。一床元不睡，翛然横素琴。开门毛发冷，湖阔月欲沈。
古风三首·其一
作者：陆游
朝代：宋

少年暮黄老，雅志在山林。
火食亦彊勉，宁有婚宦心。
失脚堕世网，衰病忽侵寻。
放逐适天幸，独恨山未深。
一床元不睡，翛然横素琹。
开门毛髮冷，湖阔月欲沈。
古风三首·其三
作者：陆游
朝代：宋

功名如博戏，大叫或作卢。文辞组绣耳，初不系贤愚。负恃已可笑，憎嫉真区区。平生学金丹，我岂斯人徒。啸歌醉自和，颜鬓老不枯。却后五百年，烟雨钓镜湖。
古风三首·其三
作者：陆游
朝代：宋

功名如博戏，大叫或作卢。
文辞组绣耳，初不繫贤愚。
负恃已可笑，憎嫉真区区。
平生学金丹，我岂斯人徒。
啸歌醉自和，颜鬓老不枯。
却后五百年，烟雨钓镜湖。
古风三首·其二
作者：陆游
朝代：宋

贺监未尝死，江天醉初醒。
逸少亦度世，弭节过兰亭。
吾本淡荡人，转徙如蓬萍。
聊凭一杯绿，驻此双鬓青。
邂逅两仙翁，笙鹤游青冥。
还家不能食，浊世纷羶腥。
古风三首·其二
作者：陆游
朝代：宋

贺监未尝死，江天醉初醒。逸少亦度世，弭节过兰亭。吾本淡荡人，转徙如蓬萍。聊凭一杯绿，驻此双鬓青。邂逅两仙翁，笙鹤游青冥。还家不能食，浊世纷膻腥。
古风二首
作者：陆游
朝代：宋

牺象荐清庙，馀材弃沟中。二者虽甚远，残生其实同。人当贵其身，岂复论穷通。宁为原上草，一寸摇春风。木生虽拱把，鲜不困斧斤。枯朽亦可全，又以芗故焚。嘉禾终铚艾，岂独草见耘。此理讲已熟，要当尊所闻。
古风二首·其一
作者：陆游
朝代：宋

牺象荐清庙，余材弃沟中。
二者虽甚远，残生其实同。
人当贵其身，岂復论穷通。
宁为原上草，一寸摇春风。
古风二首·其一
作者：陆游
朝代：宋

牺象荐清庙，馀材弃沟中。二者虽甚远，残生其实同。人当贵其身，岂复论穷通。宁为原上草，一寸摇春风。
古风二首·其二
作者：陆游
朝代：宋
体裁：古风

木生虽拱把，鲜不困斧斤。枯朽亦可全，又以芗故焚。嘉禾终铚艾，岂独草见耘。此理讲已熟，要当尊所闻。
古驿
作者：陆游
朝代：宋
体裁：七言律诗

古驿桥边艇子横，每因羁旅惬幽情。窗间月落无花影，枕上潮来有橹声。旧友凋零归梦想，新诗邂逅得天成。今朝有喜君知否，秋雨晴时小疾平。
古驿
作者：陆游
朝代：宋

古驿桥边艇子横，每因羁旅惬幽情。
窗间月落无花影，枕上潮来有橹声。
旧友凋零归梦想，新诗邂逅得天成。
今朝有喜君知否？秋雨晴时小疾平。
句
作者：陆游
朝代：宋

南酒应怜未归客。更就高僧学白羹。厚味无人设佞汤，微芬时自炷廉香。穷达得非吾有命，吉凶谁谓汝前知。使君何所乐，乐在南湖滨。歌呼宛转连渔市，灯火青荧拥郡楼。我老诗不工，非复薛与岑。是邦山水窟，领会得佳处。山回如可招，水集若来赴。竹叶溯江船，春荠隔烟树。秃老本儒冠，荆公使为僧。但见古河东，荞麦铺如雪。
句·其一
作者：陆游
朝代：宋

南酒应怜未归客。
句·其七
作者：陆游
朝代：宋

我老诗不工，非复薛与岑。
句·其七
作者：陆游
朝代：宋

我老诗不工，非復薛与岑。
句·其三
作者：陆游
朝代：宋

厚味无人设佞汤，微芬时自炷廉香。
句·其九
作者：陆游
朝代：宋

秃老本儒冠，荆公使为僧。
句·其二
作者：陆游
朝代：宋

更就高僧学白羹。
句·其五
作者：陆游
朝代：宋
体裁：句

使君何所乐，乐在南湖滨。
句·其八
作者：陆游
朝代：宋
体裁：句

是邦山水窟，领会得佳处。山回如可招，水集若来赴。竹叶溯江船，春荠隔烟树。
句·其六
作者：陆游
朝代：宋

歌呼宛转连渔市，灯火青荧拥郡楼。
句·其十
作者：陆游
朝代：宋
体裁：句

但见古河东，荞麦铺如雪。
句·其四
作者：陆游
朝代：宋

穷达得非吾有命，吉凶谁谓汝前知。
史院书事
作者：陆游
朝代：宋

信史新修稿满床，牙签黄帊带芸香。中人驰赐初宣旨，丞相传呼早出堂。皇祖圣谟高万古，诸贤直笔擅三长。孤臣曾趣龙墀对，白首为郎只自伤。
史院书事
作者：陆游
朝代：宋

信史新修稿满床，牙签黄帕带芸香。中人驰赐初宣旨，丞相传呼早出堂。皇祖圣谟高万古，诸贤直笔擅三长。孤臣曾趣龙墀对，白首为郎只自伤。
史院书事
作者：陆游
朝代：宋

信史新修稿满床，牙籖黄帊带芸香。
中人驰赐初宣旨，丞相传呼早出堂。
皇祖圣谟高万古，诸贤直笔擅三长。
孤臣曾趣龙墀对，白首为郎只自伤。
史院书怀
作者：陆游
朝代：宋
体裁：五言律诗

后死与斯文，犹能读典坟。虽惭千载事，要是一生勤。石硙霏霏雪，铜炉袅袅云。扶衰又秋晚，何以报吾君。
史院书怀
作者：陆游
朝代：宋

後死与斯文，犹能读典坟。
虽惭千载事，要是一生勤。
石磑霏霏雪，铜炉袅袅云。
扶衰又秋晚，何以报吾君？
史院晚出
作者：陆游
朝代：宋
体裁：七言律诗

已乞残骸老故丘，误恩重作道山游。龙津雨过桥如拭，凤阙烟消瓦欲流。直舍小眠钟报午，归途微冷叶飞秋。心知伏枥无千里，纵有王良也合休。
右双鹅
作者：陆游
朝代：宋

断崖幽洞白云深，缥渺仙槎无古今。飞下一峰相劳苦，却疑天外有知音。
右题天童山宿鹭亭
作者：陆游
朝代：宋

攀石扪萝到更幽，玲珑咫尺嬾穷搜。
旁人不会当时意，为欠门生作伴游。
叶相最高亭
作者：陆游
朝代：宋
体裁：七言律诗

高亭新筑冠鳌峰，眼力超然信不同。肤寸油云泽天下，大千沙界纳胸中。春游到处群花拥，夜宴欢时百榼空。刘白老来忘世味，只思诗酒伴裴公。
叹俗
作者：陆游
朝代：宋

风俗陵夷日可怜，乞墦钳市亦欣然。看渠皮底元无血，那识虞卿鲁仲连！
叹息
作者：陆游
朝代：宋

国家图箓合中兴，叹息吾宁粥饭僧。卖剑买牛衰可笑，坏裳为裤老犹能。晓过射圃云藏垒，夜读兵书雨洒灯。安得龙媒八千骑，要令穷虏畏飞腾。
叹息
作者：陆游
朝代：宋

国家图籙合中兴。，叹息吾宁粥饭僧。卖剑买牛衰可笑，坏裳为裤老犹能。晓过射圃云藏垒，夜读兵书雨洒灯。安得龙媒八千骑，要令穷虏畏飞腾。
叹老
作者：陆游
朝代：宋

小筑依林薮，残年迫耄期。
衣宽方觉瘦，步蹇始悲衰。
食饮常多忌，方书动自随。
园花几分在？睡起问吾儿。
叹老
作者：陆游
朝代：宋

晨起梳头满镜霜，岂堪著脚少年场。酒徒分散情疏索，棋敌凭陵意颉颃。寓世极知均醉梦，余生只合老耕桑。石帆山下蓴丝长，待我还东泊野航。
叹老
作者：陆游
朝代：宋

晨起梳头满镜霜，岂堪著脚少年场。酒徒分散情疏索，棋敌凭陵意颉颃。寓世极知均醉梦，馀生只合老耕桑。石帆山下莼丝长，待我还东泊野航。
叹老
作者：陆游
朝代：宋

朋侪什九堕丘墟，自笑身如脱网鱼。委命已悲吾道丧，垂名真负此心初。齿残仅可决濡肉，眼涩知难读细书。家事岂容关老子，儿曹努力事耕锄。
叹老
作者：陆游
朝代：宋

镜里萧萧白发新，默思旧事似前身。齿残对客豁可耻，臂弱学书肥失真。渐觉文辞乖律吕，岂惟议论少精神。平生师友凋零尽，鼻垩挥斤未有人。
叹老
作者：陆游
朝代：宋

齿堕因废谈，发短不入把。馀年似残尊，欲尽不禁泻。出门见乡曲，每恨识面寡。往昔同戏儿，累累冢盈野。
合江夜宴归马上作
作者：陆游
朝代：宋

零露中宵湿緑苔，江郊纵饮亦荒哉。
引杯快似黄河泻，落笔声如白雨来。
纎指醉听筝柱促，长檠时看烛花摧。
头颅自揣应虚死，马上长歌寄此哀。
合江夜宴归马上作
作者：陆游
朝代：宋

零露中宵湿绿苔，江郊纵饮亦荒哉。引杯快似黄河泻，落笔声如白雨来。纤指醉听筝柱促，长檠时看烛花摧。头颅自揣应虚死，马上长歌寄此哀。
合江夜宴归马上作
作者：陆游
朝代：宋

零露中宵湿绿苔，江郊纵饮亦荒哉！引杯快似黄河泻，落笔声如白雨来。纤指醉听筝柱促，长檠时看烛花摧。头颅自揣应虚死，马上长歌寄此哀。
吊李翰林墓
作者：陆游
朝代：宋
体裁：七言律诗

饮似长鲸快吸川，思如渴骥勇奔泉。客从县令初何有，醉忤将军亦偶然。骏马名姬如昨日，断碑乔木不知年。浮生今古同归此，回首桓公亦故阡。
同何元立蔡肩吾至东丁院汲泉煮茶
作者：陆游
朝代：宋

雪芽近自峨嵋得，不减红囊顾渚春。旋置风炉清樾下，它年奇事记三人。
同何元立蔡肩吾至东丁院汲泉煮茶二首
作者：陆游
朝代：宋

一州佳处尽裴回，惟有东丁院未来。身是江南老桑苧，诸君小住共茶杯。雪芽近自峨嵋得，不减红囊顾渚春。旋置风炉清樾下，他年奇事记三人。
同何元立蔡肩吾至东丁院汲泉煮茶二首·其一
作者：陆游
朝代：宋

一州佳处尽裴回，惟有东丁院未来。
身是江南老桑苎，诸君小住共茶杯。
同何元立蔡肩吾至东丁院汲泉煮茶二首·其一
作者：陆游
朝代：宋

一州佳处尽裴回，惟有东丁院未来。身是江南老桑苧，诸君小住共茶杯。
同何元立蔡肩吾至东丁院汲泉煮茶二首·其二
作者：陆游
朝代：宋
体裁：七言绝句

雪芽近自峨嵋得，不减红囊顾渚春。旋置风炉清樾下，他年奇事记三人。
同何元立赏荷花追怀镜湖旧游
作者：陆游
朝代：宋

少狂欺酒气吐虹，一笑未了千觞空。
凉堂下帘人似玉，月色泠泠透湘竹。
三更画船穿藕花，花为四壁船为家。
不须更踏花底藕，但嗅花香已无酒。
花深不见画船行，天风空吹白纻声。
双桨归来弄湖水，往往湖边人已起。
即今憔悴不堪论，赖有何郎共此尊。
红緑疏疏君勿嘆，汉嘉去岁无荷看。
同何元立赏荷花追怀镜湖旧游
作者：陆游
朝代：宋

少狂欺酒气吐虹，一笑未了千觞空。凉堂下帘人似玉，月色泠泠透湘竹。三更画船穿藕花，花为四壁船为家。不须更踏花底藕，但嗅花香已无酒。花深不见画船行，天风空吹白纻声。双桨归来弄湖水，往往湖边人已起。即今憔悴不堪论，赖有何郎共此尊。红绿疏疏君勿叹，汉嘉去岁无荷看。
同王无玷罗用之访临邛道士墓
作者：陆游
朝代：宋
体裁：七言绝句

乐天诗句本嘲诙，那有人从碧海来。五百年间逢好事，披榛来访此崔嵬。
同王无玷罗用之访临邛道士墓
作者：陆游
朝代：宋

乐天诗句本嘲诙，那有人从碧海来。五百年间逢好日，披榛来访此崔嵬。
后一日复雨
作者：陆游
朝代：宋

一雨三日水抹堤，南村北村云凄凄。天公约束龙返穴，不忍嘉谷沈涂泥。日光清薄潦未缩，起视又叹行云西。初才淅沥洒窗户，俄已湍泻鸣沟溪。丰凶相乘若翻手，振救小缓辄噬脐。穷阎腐儒不预此，且收芋栗宽儿啼。
后一日復雨
作者：陆游
朝代：宋

一雨三日水抹堤，南村北村云凄凄。
天公约束龙返穴，不忍嘉谷沈涂泥。
日光清薄潦未缩，起视又嘆行云西。
初纔淅沥洒窗户，俄已湍泻鸣沟溪。
丰凶相乘若翻手，振救小缓辄噬脐。
穷阎腐儒不预此，且收芋栗寛儿啼。
后书感
作者：陆游
朝代：宋
体裁：七言律诗

贫贱终身志不移，闭关涵泳赖书诗。唐虞未远如亲见，周孔犹存岂我欺。力学正须忘寝食，少年误计事文辞。尔来朋友皆云散，考质从谁尽所疑。
后园独步有怀张季长正字
作者：陆游
朝代：宋
体裁：七言律诗

斯世元知少赏音，道存何恨死山林。半生去国风埃面，一片忧时铁石心。闲看断云成小立，偶穿修竹得幽寻。故人已到梁州未，尺纸东来抵万金。
后园闲步
作者：陆游
朝代：宋
体裁：七言律诗

木叶勾萌喜小春，鬓毛萧飒愧陈人。今朝忽破簿书梦，此地暂还风月身。闲岸纶巾照清浅，却扶藤杖上嶙峋。人生要是便疏豁，金马银台莫问津。
后寓叹
作者：陆游
朝代：宋

貂蝉未必出兜鍪，要是苍鹰忆下韝。彭泽往归端为酒，轻车已老岂须侯。千年精卫心平海，三日于菟气食牛。会与高人期物外，摩挲铜狄灞城秋。
后寓嘆
作者：陆游
朝代：宋

貂蝉未必出兜鍪，要是苍鹰忆下鞴。
彭泽往归端为酒，轻车已老岂须侯。
千年精卫心平海，三日于菟气食牛。
会与高人期物外，摩挲铜狄灞城秋。
后春愁曲
作者：陆游
朝代：宋

六年成都擅豪华，黄金买断城中花。醉狂戏作春愁曲，素屏纨扇传千家。当时说愁如梦寐，眼底何曾有愁事。朱颜忽去白发生，真堕愁城出无计。世间万事元悠悠，此身长短归山丘。闭门坚坐愈生愁，未死且复秉烛游。
后春愁曲
作者：陆游
朝代：宋

六年成都擅豪华，黄金买断城中花。
醉狂戏作春愁曲，素屏纨扇传千家。
当时说愁如梦寐，眼底何曾有愁事。
朱颜忽去白髮生，真堕愁城出无计。
世间万事元悠悠，此身长短归山丘。
闭门坚坐愈生愁，未死且復秉烛游。
后杂兴四首
作者：陆游
朝代：宋

腊雪瑞我麦，春雨嘉我谷。老农无他求，一饱万事足。日上明我窗，月出缟我庭。朝暮得嘉时，一榼醉复醒。会合惜日短，别离愁夜长。人老爱吾庐，客归悲故乡。俚医刀匕药，老巫半榼酒。拜况不敢忘，淡薄最耐久。
后杂兴四首·其三
作者：陆游
朝代：宋
体裁：古风

会合惜日短，别离愁夜长。人老爱吾庐，客归悲故乡。
后杂兴四首·其二
作者：陆游
朝代：宋

日上明我窗，月出缟我庭。朝暮得嘉时，一榼醉复醒。
后杂兴四首·其二
作者：陆游
朝代：宋

日上明我窗，月出缟我庭。
朝暮得嘉时，一榼醉復醒。
后死
作者：陆游
朝代：宋

后死非初望，余生只自悲。
旧交孤剑在，壮志短檠知。
行步虽依杖，光阴未付棋。
为农自当力，不为学豳诗。
后死
作者：陆游
朝代：宋

后死非初望，馀生只自悲。旧交孤剑在，壮志短檠知。行步虽依杖，光阴未付棋。为农自当力，不为学豳诗。
后陵永庆院在大西门外不及一里盖王建墓也有二石幢犹当时物又有太后墓琢石为人马甚伟
作者：陆游
朝代：宋

陵阙凄凉俯旧邦，恨流衮衮似江长。
穿残已嘆金鳬尽，缺落空余石马双。
攫饭饥乌占寺鼓，避人飞鼠上经幢。
阿和乳臭崇韬耄，堪笑昏童束手降。
后陵永庆院在大西门外不及一里盖王建墓也有二石幢犹当时物又有太后墓琢石为人马甚伟
作者：陆游
朝代：宋

陵阙凄凉俯旧邦，恨流衮衮似长江。穿残已叹金凫尽，缺落空馀石马双。攫饭饥乌占寺鼓，避人飞鼠上经幢。阿和乳臭崇韬耄，堪笑昏童束手降。
吏责
作者：陆游
朝代：宋

吏责何时得暂停，年来减尽鬓边青。高谈正乐催迎客，美睡方酣报掣铃。安得云山长在眼，便从樵牧与忘形。诗成不用频怊怅，自古笼禽例剪翎。
吏责
作者：陆游
朝代：宋

吏责何时得暂停，年来减尽鬓边青。高谈正乐催迎客，美睡方酣报掣铃。安得云山长在眼，便从樵牧与忘形。诗成不用频怊怅，自古笼禽例翦翎。
吕氏子夔郎求诗
作者：陆游
朝代：宋

乃祖身兼将相崇，诸孙玉立有家风。
此郎己復尘埃外，它日相期气类中。
行己勤勤须自省，读书亹亹要新功。
果能哮吼如狮子，一瓣香应嗣放翁。
吕氏子夔郎求诗
作者：陆游
朝代：宋

乃祖身兼将相崇，诸孙玉立有家风。此郎已复尘埃外，它日相期气类中。行己勤勤须自省，读书亹亹要新功。果能哮吼如狮子，一瓣香应嗣放翁。
吕氏子夔郎求诗
作者：陆游
朝代：宋

乃祖身兼将相祟，诸孙玉立有家风。此郎己复麈埃外，它日相期气类中。行己勤劝须自省，读书亹亹要新功。果能哮吼如狮子，一瓣香应嗣放翁。
吕真人赞二首
作者：陆游
朝代：宋

天下家家画吕公，衣冠颜鬢了无同。
劝君莫被丹青误，郡有长绳可击风。
吕真人赞二首·其一
作者：陆游
朝代：宋

一粒之粟，有国有民。二升之釜，浩渺嶙峋。我游巴陵，始识公面。青蛇鉴然，求之不见。
吕真人赞二首·其二
作者：陆游
朝代：宋

天下家家画吕公，衣冠颜鬓了无同。劝君莫被丹青误，那有长绳可系风。
君子非好异
作者：陆游
朝代：宋

君子非好异，本意亦从众。居然迫所愧，难复趋一鬨。孟轲遇齐王，夫岂不欲用。万钟养弟子，乃似以利动。惟其有辞受，百世尊道统。岂惟圣贤哉，学者固所共。
君子非好异
作者：陆游
朝代：宋

君子非好异，本意亦从众。
居然迫所愧，难復趋一鬨。
孟轲遇齐王，夫岂不欲用。
万钟养弟子，乃似以利动。
惟其有辞受，百世尊道统。
岂惟圣贤哉，学者固所共。
君子非好异
作者：陆游
朝代：宋

君子非好异，本意亦从众，居然迫所媿，难复趋一哄。
孟轲遇齐王，夫岂不欲用；万锺养弟子，乃似以利动。
惟其有辞受，百世尊道统。
岂惟圣贤哉，学者固所共。
听事前紫薇花二本甚盛戏题绝句
作者：陆游
朝代：宋
体裁：七言绝句

红药紫薇西省春，从来惟惯对词臣。问囚自是粗官分，无奈名花解笑人。
听事前紫薇花二本甚盛戏题绝句
作者：陆游
朝代：宋

红药紫薇西省春，从来惟惯对词臣。问囚自是麤官分，无奈名花解笑人。
听事望马目山
作者：陆游
朝代：宋

官身早暮不容闲，尘土堆胸媿满颜。
也有向人夸说处，坐衙常对水南山。
听事望马目山
作者：陆游
朝代：宋

官身早暮不容闲，尘土堆胸愧满颜。
也有向人夸说处，坐衙常对水南山。
听事望马目山
作者：陆游
朝代：宋

官身早暮不容闲，尘土堆胸愧满颜。也有向人誇说处，坐衙常对水南山。
听琴
作者：陆游
朝代：宋

疏帘曲槛苹风凉，细腰美人藕丝裳。
緑藤水文穿矮床，玉指纤纤弹履霜。
高林莺啭日正长，幽涧泉鸣夜未央。
哀思不怨和而庄，有齐淑女礼自防。
世人但惑青楼倡，琵琶箜篌杂胡羌。
试听一曲醒汝狂，文姬指法传中郎。
听琴
作者：陆游
朝代：宋

疏帘曲槛苹风凉，细腰美人藕丝裳，绿藤水文穿矮床，玉指纤纤弹履霜。高林莺啭日正长，幽涧泉鸣夜未央。哀思不怨和而庄，有齐淑女礼自防。世人但惑青楼倡，琵琶箜篌杂胡羌。试听一曲醒汝狂，文姬指法传中郎。
听琴
作者：陆游
朝代：宋

疏帘曲槛蘋风凉，细腰美人藕丝裳。绿藤水文穿矮床，玉指纤纤弹履霜。高林莺啭日正长，幽涧泉鸣夜未央。哀思不怨和而庄，有齐淑女礼自防。世人但惑青楼倡，琵琶箜篌杂胡羌。试听一曲醒汝狂，文姬指法传中郎。
听雨
作者：陆游
朝代：宋

发已成丝齿半摇，灯残香尽夜迢迢。天河不洗胸中恨，却赖檐头雨滴消。
听雨
作者：陆游
朝代：宋

发已成丝齿半摇，灯残香烬夜迢迢。天河不洗胸中恨，却赖檐头雨滴消。
听雨
作者：陆游
朝代：宋
体裁：七言绝句

老态龙钟疾未平，更堪俗事败幽情。纱幮笛簟差堪乐，且听萧萧暮雨声。
听雨
作者：陆游
朝代：宋

髮已成丝齿半摇，灯残香尽夜迢迢。
天河不洗胸中恨，却赖檐头雨滴消。
听雪为客置茶果
作者：陆游
朝代：宋

病齿已两旬，日夜事医药。对食不能举，况复议杯酌。平生外形骸，常恐堕贪著。时时邻曲来，尚不废笑谑。青灯耿窗户，设茗听雪落。不饤栗与梨，犹能烹鸭脚。
听雪为客置茶果
作者：陆游
朝代：宋

病齿已两旬，日夜事医药。
对食不能举，况復议杯酌。
平生外形骸，常恐堕贪着。
时时邻曲来，尚不废笑谑。
青灯耿窗户，设茗听雪落。
不饤栗与梨，犹能烹鸭脚。
吴体寄张季长
作者：陆游
朝代：宋

九月十月天雨霜，江南剑南途路长。平生故人阻携手，万里一书空断肠。人生强健已难恃，世事变迁那可常？两家子孙各长大，他年穷达毋相忘。
吴体寄张季长
作者：陆游
朝代：宋
体裁：古风

九月十月天雨霜，江南剑南途路长。平生故人阻携手，万里一书空断肠。人生彊健已难恃，世事变迁那可常。两家子孙各长大，他年穷达毋相忘。
吴娃曲
作者：陆游
朝代：宋

二月镜湖水拍天，禹王庙下斗龙船。
龙船年年相似好，人自今年异去年。
吴娃曲
作者：陆游
朝代：宋

满地花阴不闭门，琵琶抱恨立黄昏。妾身不似天边月，此夜此时重见君。忘忧石榴深浅红，草花红紫亦成丛。明年开时不望见，只望郎君忆著侬。二月镜湖水拍天，禹王庙下斗龙船。龙船相似年年好，人自今年异去年。臂上烧香拜佛前，愿郎安稳过新年。多情已是长多病，莫要留心在妾边。
吴娃曲·其一
作者：陆游
朝代：宋
体裁：七言绝句

满地花阴不闭门，琵琶抱恨立黄昏。妾身不似天边月，此夜此时重见君。
吴娃曲·其三
作者：陆游
朝代：宋
体裁：七言绝句

二月镜湖水拍天，禹王庙下斗龙船。龙船相似年年好，人自今年异去年。
吴娃曲·其二
作者：陆游
朝代：宋

忘忧石榴深浅红，草花红紫亦成丛。
明年开时不望见，只望郎君忆着侬。
吴娃曲·其二
作者：陆游
朝代：宋

忘忧石榴深浅红，草花红紫亦成丛。明年开时不望见，只望郎君忆著侬。
吴娃曲·其四
作者：陆游
朝代：宋
体裁：七言绝句

臂上烧香拜佛前，愿郎安稳过新年。多情已是长多病，莫要留心在妾边。
吴娘曲
作者：陆游
朝代：宋

镜奁蚕出千黑蚁，钗梁梅小双青豆。
吴娘十四未知愁，罗衣已觉伤春瘐。
闲寻女伴过西家，鬬草归来日未斜。
睡睫蒙蒙娇欲闭，隔帘微雨压杨花。
吴娘曲
作者：陆游
朝代：宋

镜奁蚕出千黑蚁，钗梁梅小双青豆。吴娘十四未知愁，罗衣已觉伤春瘦。闲寻女伴过西家，斗草归来日未斜。睡睫濛濛娇欲闭，隔帘微雨压杨花。
吴娘曲
作者：陆游
朝代：宋

镜奁蚕出千黑蚁，钗梁梅小双青豆。
吴娘十四未知愁，罗衣已觉伤春瘦。
闲寻女伴过西家，斗草归来日未斜。
睡睫蒙蒙娇欲闭，隔帘微雨压杨花。
吴歌
作者：陆游
朝代：宋

胜负两蜗角，荣枯一蚁窠。人情苦翻覆，吾意久蹉跎。困睫凭茶醒，衰颜赖酒酡。坐人能听否，试为若吴歌。
吴歌
作者：陆游
朝代：宋

胜负两蜗角，荣枯一蚁窠。
人情苦翻覆，吾意久蹉跎。
困睫凭茶醒，衰颜赖酒酡。
坐人能听否？试为若吴歌。
吴歌
作者：陆游
朝代：宋

胜负两蜗角，荣枯一蚁窠。
人情苦翻覆，吾意久蹉跎。
困睫凭茶醒，衰颜頼酒酡。
坐人能听否，试为若吴歌。
吹笛
作者：陆游
朝代：宋

吴江楚泽闲游遍，未豁平生万里心。
醉裏独携苍玉笋，岳阳楼上作龙吟。
吹笛
作者：陆游
朝代：宋

吴江楚泽闲游遍，未豁平生万里心。醉里独携苍玉笋，岳阳楼上作龙吟。
吾家旧藏奇石甚富今无复存者独道石一尚置几
作者：陆游
朝代：宋

秋风嫋嫋雨斑斑，身隐幽窗笔砚间。
小试壶公缩地术，数峰闲对道州山。
吾家旧藏奇石甚富今无复存者独道石一尚置几
作者：陆游
朝代：宋

误因禄米弃蓴鲈，一落尘埃底事无。
布袜青鞋虽与尽，此峰聊当卧游图。
吾年过八十二首
作者：陆游
朝代：宋

吾年过八十，久已弃朝簪。化蝶有残梦，焦桐无赏音。溪声喧夜旦，野色变晴阴。欲讲平生学，茫然不可寻。八十又过二，自言名放翁。斧斤遗寿栎，云海寄冥鸿。酒挂驴鞍侧，诗投药笈中。灞城逢蓟叟，共语莫匆匆。
吾年过八十二首·其一
作者：陆游
朝代：宋
体裁：五言律诗

吾年过八十，久已弃朝簪。化蝶有残梦，焦桐无赏音。溪声喧夜旦，野色变晴阴。欲讲平生学，茫然不可寻。
吾年过八十二首·其二
作者：陆游
朝代：宋
体裁：五言律诗

八十又过二，自言名放翁。斧斤遗寿栎，云海寄冥鸿。酒挂驴鞍侧，诗投药笈中。灞城逢蓟叟，共语莫匆匆。
吾庐
作者：陆游
朝代：宋

吾庐虽小亦佳哉！新作柴门斸绿苔。拄杖每阑归鹤入，钓船时带夕阳来。墟烟隔水霏霏合，篱菊凌霜续续开。千里安期那可得，笑呼邻父共传杯。
吾庐
作者：陆游
朝代：宋

吾庐虽小亦佳哉，新作柴门斸緑苔。
拄杖每阑归鹤入，钓船时帯夕阳来。
墟烟隔水霏霏合，篱菊凌霜续续开。
千里安期那可得，笑呼邻父共传杯。
吾庐
作者：陆游
朝代：宋

吾庐虽小亦佳哉，新作柴门斸绿苔。拄杖每阑归鹤入，钓船时带夕阳来。墟烟隔水霏霏合，篱菊凌霜续续开。千里安期那可得，笑呼邻父共传杯。
吾庐
作者：陆游
朝代：宋

吾庐镜湖上，傍水开云扃。
秋浅叶未丹，日落山更青。
孤鹤从西来，长鸣掠沙汀。
亦知常苦饥，未忍吞羶腥。
我食虽不肉，匕箸穷芳馨。
幽窗灯火冷，浊酒倒残瓶。
吾庐
作者：陆游
朝代：宋

吾庐镜湖上，傍水开云扃。秋浅叶未丹，日落山更青。孤鹤从西来，长鸣掠沙汀。亦知常苦饥，未忍吞膻腥。我食虽不肉，匕箸穷芳馨。幽窗灯火冷，浊酒倒残瓶。
吾庐
作者：陆游
朝代：宋

吾庐镜湖上，傍水开云扃。
秋浅叶未丹，日落山更青。
孤鹤从西来，长鸣掠沙汀；亦知常苦饥，未忍吞膻腥。
我食虽不肉，匕箸穷芳馨。
幽窗灯火冷，浊酒倒残瓶。
吾庐东北皆修竹茂木羽族来栖者不可数计感而有作
作者：陆游
朝代：宋

绕舍皆茂林，万数栖鸟雀。诘旦辄争鸣，未暝纷已泊。清阴交欲暗，丹实熟可啄。吾庐少人迹，愧尔肯见托。虽无惠养德，亦免弹射虐。结巢俯可窥，淳风今岂薄。
吾庐东北皆修竹茂木羽族来栖者不可数计感而有作
作者：陆游
朝代：宋

遶舍皆茂林，万数栖鸟雀。
诘旦辄争鸣，未暝纷已泊。
清阴交欲暗，丹实熟可啄。
吾庐少人迹，媿尔肯见託。
虽无惠养德，亦免弹射虐。
结巢俯可窥，淳风今岂薄。
吾庐东北皆修竹茂林羽族来栖者不可数计感而
作者：陆游
朝代：宋

遶舍皆茂林，万数栖鸟雀，诘旦辄争鸣，未暝纷已泊。
清阴交欲暗，丹实熟可啄。
吾庐少人迹，媿尔肯见托。
虽无惠养德，亦免弹射虐。
结巢俯可窥，淳风今岂薄！
周元吉蟠室诗
作者：陆游
朝代：宋

天下有广居，非阿房建章。宾饯日及月，阖辟阴与阳。山川坦然平，何者为藩墙。孔公暨瞿聃，同坐此道场。哀哉世日隘，肝胆分界疆。蹙缩战蜗角，崎岖走羊肠。周先早得道，所證非复常。小室古城隅，宛如野僧房。能容人天众，杂沓来烧香。三万二千人，各据狮子床。实际正如此，切忌错商量。须弥芥子话，今夕当举扬。
周元吉蟠室诗
作者：陆游
朝代：宋

天下有广居，非阿房建章。
賔饯日及月，阖闢阴与阳。
山川坦然平，何者为藩墙。
孔公暨瞿聃，同坐此道塲。
哀哉世日隘，肝胆分界疆。
蹙缩战蜗角，崎岖走羊肠。
周先早得道，所证非復常。
小室古城隅，宛如野僧房。
能容人天众，杂沓来烧香。
三万二千人，各据狮子床。
实际正如此，切忌错商量。
须弥芥子话，今夕当举扬。
周洪道学士许折赠馆中海棠以诗督之
作者：陆游
朝代：宋

嫋嫋柔丝不自持，更禁日炙与风吹。仙家见惯浑闲事，乞与人间看一枝。
周洪道学士许折赠馆中海棠以诗督之
作者：陆游
朝代：宋
体裁：七言绝句

袅袅柔丝不自持，更禁日炙与风吹。仙家见惯浑闲事，乞与人间看一枝。
周洪道招食江西笋归为绝句
作者：陆游
朝代：宋

色如玉版猫头笋，味抵驼峰牛尾狸。归向妻孥誇至夕，书生寒乞定难医。
周洪道招食江西笋归为绝句
作者：陆游
朝代：宋

色如玉版猫头笋，味抵驼峰牛尾貍。
归向妻孥夸至夕，书生寒乞定难医。
周洪道招食江西筍归为绝句
作者：陆游
朝代：宋

色如玉版猫头筍，味抵驼峰牛尾貍。归向妻孥誇至夕，书生寒乞定难醫。
呻吟
作者：陆游
朝代：宋

呻吟半岁掩柴扉，性命惟存气力微。夙业岂能逃马麦，穷居赖是惯牛衣。浊清且复分贤圣，今昨谁能论是非。一段光明君记取，要知无念是真归。
呻吟
作者：陆游
朝代：宋

呻吟半岁掩柴扉，性命惟存气力微。
夙业岂能逃马麦，穷居赖是惯牛衣。
浊清且复分贤圣，今昨谁能论是非！一段光明君记取，要知无念是真归。
呻吟
作者：陆游
朝代：宋

呻吟半岁掩柴扉，性命惟存气力微。
夙业岂能逃马麦，穷居頼是惯牛衣。
浊清且復分贤圣，今昨谁能论是非。
一段光明君记取，要知无念是真归。
命驾
作者：陆游
朝代：宋

命驾清晨出射堂，筇枝羽扇受微凉。
鸦将数子窥苔井，桐引新枝出粉墙。
岸帻影边茶正熟，投壶声裏日初长。
兴阑却蹋湖堤去，十里山花满袖香。
命驾
作者：陆游
朝代：宋

命驾清晨出射堂，筇枝羽扇受微凉。鸦将数子窥苔井，桐引新枝出粉墙。岸帻影边茶正熟，投壶声里日初长。兴阑却蹋湖堤去，十里山花满袖香。
命驾
作者：陆游
朝代：宋

命驾清晨出射堂，筇枝羽扇受微凉。鸦将数子窥苔井，桐引新枝出粉墙。岸帻影边茶正熟，投壼声里日初长。兴阑却蹋湖堤去，十里山花满袖香。
和周元吉右司过弊居追怀南郑相从之作
作者：陆游
朝代：宋

梁益东西六十州，大行台出北防秋。阅兵金鼓震河渭，纵猎狐兔平山丘。露布捷书天上去，军谘祭酒幄中谋。岂知今日诗来处，日落风生芦荻洲。
和周元吉右司过弊居追怀南郑相从之作
作者：陆游
朝代：宋
体裁：七言律诗

梁益东西六十州，大行台出北防秋。阅兵金鼓震河渭，纵猎狐兔平山邱。露布捷书天上去，军咨祭酒幄中谋。岂知今日诗来处，日落风生芦荻洲。
和张功父见寄
作者：陆游
朝代：宋

佐命貂蝉再世孙，手鉏瓜垄傍青门。超腾已得丹换骨，恋著肯求香返魂？正复悲秋如骑省，可令病渴似文园？庭前柏树西来意，握手何时得共论？
和张功父见寄二首
作者：陆游
朝代：宋

举世何人念此翁，敢期相问寂寥中。回思旧社惊年往，细读来书恨纸穷。我用荷锄为事业，君将高枕示神通。叮宁一语宜深听，信笔题诗勿太工。佐命貂蝉再世孙，手锄瓜垄傍青门。超腾已得丹换骨，恋著肯求香返魂。正复悲秋如骑省，可令病渴似文园。庭前柏树西来意，握手何时得共论。
和张功父见寄二首·其一
作者：陆游
朝代：宋
体裁：七言律诗

举世何人念此翁，敢期相问寂寥中。回思旧社惊年往，细读来书恨纸穷。我用荷锄为事业，君将高枕示神通。叮宁一语宜深听，信笔题诗勿太工。
和张功父见寄二首·其二
作者：陆游
朝代：宋

佐命貂蝉再世孙，手鉏瓜垄傍青门。
超腾已得丹换骨，恋着肯求香返魂。
正復悲秋如骑省，可令病渴似文园。
庭前柏树西来意，握手何时得共论。
和张功父见寄二首·其二
作者：陆游
朝代：宋

佐命貂蝉再世孙，手锄瓜垄傍青门。超腾已得丹换骨，恋著肯求香返魂。正复悲秋如骑省，可令病渴似文园。庭前柏树西来意，握手何时得共论。
和曾待制游两山三首·题天章山宿鹭亭
作者：陆游
朝代：宋
体裁：七言绝句

疏钟迎客到溪亭，碧瓦朱栏相照明。想得松阴排万衲，篮舆放处恰诗成。
和曾待制游两山三首·题天章山更幽亭且以未到玲珑为恨
作者：陆游
朝代：宋
体裁：七言绝句

攀石扪萝到更幽，玲珑咫尺懒穷搜。旁人不会当时意，为欠门生作伴游。
和曾待制游两山三首·题育王山明月堂
作者：陆游
朝代：宋
体裁：七言绝句

翰林碑立崔嵬上，待制诗题杳霭间。人天八万四千塔，便合推为第一山。
和曾待制游两山三首·题育王山明月堂
作者：陆游
朝代：宋

翰林碑立崔嵬上，待制诗题杳霭间。人天八万四千塔，便合推为第一山。疏钟迎客到溪亭，碧瓦朱栏相照明。想得松阴排万衲，篮舆放处恰诗成。攀石扪萝到更幽，玲珑咫尺懒穷搜。旁人不会当时意，为欠门生作伴游。
和范待制月夜有感
作者：陆游
朝代：宋

榆枋正复异鹏飞，等是垂头受絷鞿。坐客笑谈嘲远志，故人书札寄当归。醉思莼菜黏篙滑，馋忆鲈鱼坠钓肥。谁遣贵人同此感，夜来风月梦苔矶。
和范待制月夜有感
作者：陆游
朝代：宋

榆枋正复异鹏飞，等是垂头受馽鞿。坐客笑谈嘲远志，故人书札寄当归。醉思蒪菜黏篙滑，馋忆鲈鱼坠钓肥，谁遣贵人同此感，夜来风月梦苔矶。
和范待制月夜有感
作者：陆游
朝代：宋

榆枋正復异鹏飞，等是垂头受馽鞿。
坐客笑谈嘲远志，故人书札寄当归。
醉思莼菜黏篙滑，馋忆鲈鱼坠钓肥。
谁遣贵人同此感，夜来风月梦苔矶。
和范待制秋兴
作者：陆游
朝代：宋

山泽沉冥气尚豪，鬓丝未遽叹萧骚。已忘海运鲲鹏化，那计风微燕雀高。万里客魂迷楚峡，五更归梦隔胥涛。故知有酒当勤醉，自古宁闻死可逃？
和范待制秋兴三首
作者：陆游
朝代：宋

策策桐飘已半空，啼螀渐觉近房栊。一生不作牛衣泣，万事从渠马耳风。名姓已甘黄纸外，光阴全付绿尊中。门前剥啄谁相觅，贺我今年号放翁。睡脸馀痕印枕纹，秋衾微润覆炉熏。井桐摇落先霜尽，衣杵凄凉带月闻。佛屋纱灯明小像，经奁鱼蠹蚀真文。身如病骥惟思卧，谁许能空万马群。山泽沉冥气尚豪，鬓丝未遽叹萧骚。已忘海运鲲鹏化，那计风微燕雀高。万里客魂迷楚峡，五更归梦隔胥涛。故知有酒当勤醉，自古宁闻死可逃。
和范待制秋兴三首·其一
作者：陆游
朝代：宋

策策桐飘已半空，啼螀渐觉近房栊。
一生不作牛衣泣，万事从渠马耳风。
名姓已甘黄纸外，光阴全付緑尊中。
门前剥啄谁相觅，贺我今年号放翁。
和范待制秋兴三首·其一
作者：陆游
朝代：宋

策策桐飘已半空，啼螀渐觉近房栊。一生不作牛衣泣，万事从渠马耳风。名姓已甘黄纸外，光阴全付绿尊中。门前剥啄谁相觅，贺我今年号放翁。
和范待制秋兴三首·其三
作者：陆游
朝代：宋

山泽沉冥气尚豪，鬓丝未遽叹萧骚。已忘海运鲲鹏化，那计风微燕雀高。万里客魂迷楚峡，五更归梦隔胥涛。故知有酒当勤醉，自古宁闻死可逃。
和范待制秋兴三首·其三
作者：陆游
朝代：宋

山泽沉冥气尚豪，鬓丝未遽嘆萧骚。
已忘海运鲲鹏化，那计风微燕雀高。
万里客魂迷楚峡，五更归梦隔胥涛。
故知有酒当勤醉，自古寕闻死可逃。
和范待制秋兴三首·其二
作者：陆游
朝代：宋

睡脸余痕印枕纹，秋衾微润覆炉熏。
井桐摇落先霜尽，衣杵凄凉带月闻。
佛屋纱灯明小像，经奁鱼蠧蚀真文。
身如病骥惟思卧，谁许能空万马群。
和范待制秋兴三首·其二
作者：陆游
朝代：宋

睡脸馀痕印枕纹，秋衾微润覆炉熏。井桐摇落先霜尽，衣杵凄凉带月闻。佛屋纱灯明小像，经奁鱼蠹蚀真文。身如病骥惟思卧，谁许能空万马群。
和范待制秋日书怀二首
作者：陆游
朝代：宋

闲窗贝叶对旁行，不觉城笳报夕阳。嗜酒步兵犹未达，拂衣司谏亦成忙。室无摩诘持花女，囊有婆娑等价香。欲与众生共安隐，秋来梦不到鲈乡。故人无字寄相思，敢向穷途怨不知。老病已全惟欠死，贪嗔虽断尚馀痴。数茎雪鬓江湖远，九转金丹日月迟。畬粟山苗俱可饱，明年东去隐峨眉。
和范待制秋日书怀二首·其一
作者：陆游
朝代：宋

闲窗贝叶对旁行，不觉城笳报夕阳。嗜酒步兵犹未达，拂衣司谏亦成忙。室无摩诘持花女，囊有婆娑等价香。欲与众生共安隐，秋来梦不到鲈乡。
和范待制秋日书怀二首·其二
作者：陆游
朝代：宋

故人无字寄相思，敢向穷途怨不知。老病已全惟欠死，贪嗔虽断尚馀痴。数茎雪鬓江湖远，九转金丹日月迟。畬粟山苗俱可饱，明年东去隐峨眉。
和范待制秋日书怀二首游自七月病起蔬食止酒
作者：陆游
朝代：宋

故人无字寄相思，敢向穷途怨不知。
老病已全惟欠死，贪嗔虽断尚余痴。
数茎雪鬓江湖远，九转金丹日月迟。
畲粟山苗俱可饱，明年东去隐峨眉。
和范待制秋日书怀二首游自七月病起蔬食止酒
作者：陆游
朝代：宋

闲窗贝叶对旁行，不觉城笳报夕阳。嗜酒步兵犹未达，拂衣司谏亦成忙。室无摩诘持花女，囊有娑婆等价香。欲与众生共安隐，秋来梦不到鲈乡。
和范待制秋日书怀二首游自七月病起蔬食止酒故诗中及之·其一
作者：陆游
朝代：宋

闲窗贝叶对旁行，不觉城笳报夕阳。
嗜酒步兵犹未达，拂衣司諌亦成忙。
室无摩诘持花女，囊有婆娑等价香。
欲与众生共安隐，秋来梦不到鲈乡。
和范待制秋日书怀二首游自七月病起蔬食止酒故诗中及之·其二
作者：陆游
朝代：宋

故人无字寄相思，敢向穷途怨不知。
老病已全惟欠死，贪嗔虽断尚余痴。
数茎雪鬓江湖远，九转金丹日月迟。
畬粟山苗俱可饱，明年东去隐峨眉。
和范舍人书怀
作者：陆游
朝代：宋
体裁：七言律诗

岁月如奔不可遮，即今杨柳已藏鸦。客中常欠尊中酒，马上时看檐上花。末路凄凉老巴蜀，少年豪举动京华。天魔久矣先成佛，多病维摩尚在家。
和范舍人永康青城道中作
作者：陆游
朝代：宋

风驱雨压无浮埃，骖騿千骑东方来。胜游公自辈王谢，净社我亦追宗雷。岷山楼上一徙倚，如地始辟天初开。廓然眼界三万里，山一螘垤水一杯。世间幻妄几变灭，正自不满吾曹咍。丈夫本愿布衣老，达士讵畏苍颜催。君看神君岁食羊四万，处处弃骨高成堆。西山老翁饱松麦，造物赋予何辽哉！
和范舍人永康青城道中作
作者：陆游
朝代：宋

风驱雨压无浮埃，骖驔千骑东方来。胜游公自辈王谢，净社我亦追宗雷。岷山楼上一徙倚，如地始辟天初开。廓然眼界三万里，山一蚁垤水一杯。世间幻妄几变灭，正自不满吾曹咍。丈夫本愿布衣老，达士讵畏苍颜催。君看神君岁食羊四万，处处弃骨高成堆。西山老翁饱松麨，造物赋予何辽哉。
和范舍人永康青城道中作
作者：陆游
朝代：宋

风驱雨压无浮埃，骖驔千骑东方来。
胜逰公自辈王谢，浄社我亦追宗雷。
岷山楼上一徙倚，如地始闢天初开。
廓然眼界三万里，山一螘垤水一杯。
世间幻妄几变灭，正自不满吾曹咍。
丈夫本愿布衣老，达士讵畏苍颜催。
君看神君岁食羊四万，处处弃骨高成堆。
西山老翁饱松麨，造物赋予何辽哉。
和范舍人病后二诗末章兼呈张正字
作者：陆游
朝代：宋

放衙元不为春酲，澹荡江天气未清。欲赏园花先梦到，忽闻檐雨定心惊。香云不动熏笼暖，蜡泪成堆斗帐明。关陇宿兵胡未灭，祝公垂意在尊生。士生不及庆历初，下方元祐当勿疏。请看蛟龙得云雨，岂比鸟雀驯阶除。舍人起视北门草，学士归著东观书。剑外老农亦吐气，酿酒畦花常晏如。
和范舍人病后二诗末章兼呈张正字·其一
作者：陆游
朝代：宋

放衙元不为春酲，澹荡江天气未清。
欲赏园花先梦到，忽闻檐雨定心惊。
香云不动熏笼暖，蜡泪成堆斗帐明。
关陇宿兵边末靖，祝公垂意在尊生。
和范舍人病后二诗末章兼呈张正字·其二
作者：陆游
朝代：宋

士生不及庆历初，下方元祐当勿疏。请看蛟龙得云雨，岂比鸟雀驯阶除。舍人起视北门草，学士归著东观书。剑外老农亦吐气，酿酒畦花常晏如。
和范舍人病后二诗末章兼呈张正字·其二
作者：陆游
朝代：宋

士生不及庆歴初，下方元佑当勿疏。
请看蛟龙得云雨，岂比鸟雀驯阶除。
舍人起视北门草，学士归着东观书。
剑外老农亦吐气，醸酒畦花常晏如。
和范舍人病後二诗末章兼呈张正字
作者：陆游
朝代：宋
体裁：七言律诗

放衙元不为春酲，澹荡江天气未清。欲赏园花先梦到，忽闻檐雨定心惊。香云不动熏笼暖，蜡泪成堆斗帐明。关陇宿兵胡未灭，祝公垂意在尊生。
和谭德称送牡丹
作者：陆游
朝代：宋

洛阳春色擅中州，檀晕鞓红总胜流。憔悴剑南人不管，问渠情味似侬不？
和谭德称送牡丹二首
作者：陆游
朝代：宋

洛阳春色擅中州，檀晕鞓红总胜流。憔悴剑南人不管，问渠情味似侬不。吾生何拙亦何工，忧患如山一笑空。犹有馀情被花恼，醉搔华发倚屏风。
和谭德称送牡丹二首·其一
作者：陆游
朝代：宋
体裁：七言绝句

洛阳春色擅中州，檀晕鞓红总胜流。憔悴剑南人不管，问渠情味似侬不。
和谭德称送牡丹二首·其二
作者：陆游
朝代：宋

吾生何拙亦何工，忧患如山一笑空。
犹有余情被花恼，醉搔华髮倚屏风。
和谭德称送牡丹二首·其二
作者：陆游
朝代：宋

吾生何拙亦何工，忧患如山一笑空。犹有馀情被花恼，醉搔华发倚屏风。
和陈鲁山十诗以孟夏草木长绕屋树扶疏为韵
作者：陆游
朝代：宋

言语日益工，风节顾弗竞。杞柳为杯棬，此岂真物性。病夫背俗驰，梁甫时一咏。奈何七尺躯，贵贱视赵孟。唐虞亦人耳，四海可高谢。哀哉斗升故，谄妄两凭架。心明物自宾，能整故能暇。会当弃人事，面壁度九夏。大父昔在朝，腾上唯恐早。淡然清班中，灰寒而木槁。议论主中和，人才进耆老。至今下马坟，不生刺人草。樱酪事已过，角黍配夏熟。尚忆少小时，綵缕系腕玉。此生本幻戏，衰态转眼足。三郎老无憀，始解叹丝木。门无容车高，庭止旋马广。富贵固易耳，正恐卿惭长。时情竞脂韦，家法独肮脏。静处看纷纷，桔槔劳頫仰。至人贵其身，不使事物绕。捐身易富贵，明珠弹飞鸟。我愿称善人，题作墓上表。从来尺鴳乐，不羡飞鸿矫。匆匆过三十，梦境日已蹙。谁知叹亡羊，但有喜得鹿。本来作何面，认此逆旅屋。逢人吹布毛，出世不忍独。杜门殊省事，百巧输一粗。烧香净扫地，袖手了朝暮。君看瓦抠手，端自胜金注。尘机早见贷，不待鸡竿树。万物备于我，本来无欠馀。寠儒可怜生，西抹复东涂。斯文如大厦，倾坏要力扶。犬子真鼠辈，辛苦卖子虚。风花怜寂寞，起舞为我娱。举酒谢风花，吾道殊不疏。汝开何自有，汝落何自无。居然会此理，吾汝皆如如。
和陈鲁山十诗以孟夏草木长绕屋树扶疏为韵·其一
作者：陆游
朝代：宋

言语日益工，风节顾弗竞。杞柳为杯棬，此岂真物性。病夫背俗驰，梁甫时一咏。奈何七尺躯，贵贱视赵孟。
和陈鲁山十诗以孟夏草木长绕屋树扶疏为韵·其九
作者：陆游
朝代：宋

万物备于我，本来无欠馀。寠儒可怜生，西抹复东涂。斯文如大厦，倾坏要力扶。犬子真鼠辈，辛苦卖子虚。
和陈鲁山十诗以孟夏草木长绕屋树扶疏为韵·其五
作者：陆游
朝代：宋

门无容车高，庭止旋马广。富贵固易耳，正恐卿惭长。时情竞脂韦，家法独肮脏。静处看纷纷，桔槔劳頫仰。
和陈鲁山十诗以孟夏草木长绕屋树扶疏为韵·其六
作者：陆游
朝代：宋

至人贵其身，不使事物绕。捐身易富贵，明珠弹飞鸟。我愿称善人，题作墓上表。从来尺鴳乐，不羡飞鸿矫。
和陈鲁山十诗以孟夏草木长绕屋树扶疏为韵·其四
作者：陆游
朝代：宋

樱酪事已过，角黍配夏熟。尚忆少小时，綵缕系腕玉。此生本幻戏，衰态转眼足。三郎老无憀，始解叹丝木。
和陈鲁山十诗以孟夏草木长遶屋树扶疏为韵
作者：陆游
朝代：宋

匆匆过三十，梦境日已蹙。谁知叹亡羊，但有喜得鹿。本来作何面，认此逆旅屋。逢人吹布毛，出世不忍独。
和陈鲁山十诗以孟夏草木长遶屋树扶疏为韵
作者：陆游
朝代：宋

樱酪事已过，角黍配夏熟。
尚忆少小时，彩缕系腕玉。
此生本幻戏，衰态转眼足。
三郎老无憀，始解叹丝木。
和陈鲁山十诗以孟夏草木长遶屋树扶疏为韵
作者：陆游
朝代：宋

言语日益工，风节顾弗竞。杞柳为桮棬，此岂真物性。病夫背俗驰，梁甫时一咏。奈何七尺躯，贵贱视赵孟。
和陈鲁山十诗以孟夏草木长遶屋树扶疏为韵·其一
作者：陆游
朝代：宋

言语日益工，风节顾弗竞。
杞柳为桮桊，此岂真物性。
病夫背俗驰，梁甫时一咏。
奈何七尺躯，贵贱视赵孟。
和陈鲁山十诗以孟夏草木长遶屋树扶疏为韵·其一〇
作者：陆游
朝代：宋
体裁：古风

风花怜寂寞，起舞为我娱。举酒谢风花，吾道殊不疏。汝开何自有，汝落何自无。居然会此理，吾汝皆如如。
和陈鲁山十诗以孟夏草木长遶屋树扶疏为韵·其七
作者：陆游
朝代：宋

匆匆过三十，梦境日已蹙。
谁知嘆亡羊，但有喜得鹿。
本来作何面，认此逆旅屋。
逢人吹布毛，出世不忍独。
和陈鲁山十诗以孟夏草木长遶屋树扶疏为韵·其三
作者：陆游
朝代：宋
体裁：古风

大父昔在朝，腾上唯恐早。淡然清班中，灰寒而木槁。议论主中和，人才进耆老。至今下马坟，不生刺人草。
和陈鲁山十诗以孟夏草木长遶屋树扶疏为韵·其九
作者：陆游
朝代：宋

万物备于我，本来无欠余。
寠儒可怜生，西抺復东涂。
斯文如大厦，倾坏要力扶。
犬子真鼠辈，辛苦卖子虚。
和陈鲁山十诗以孟夏草木长遶屋树扶疏为韵·其二
作者：陆游
朝代：宋
体裁：古风

唐虞亦人耳，四海可高谢。哀哉斗升故，谄妄两凭架。心明物自宾，能整故能暇。会当弃人事，面壁度九夏。
和陈鲁山十诗以孟夏草木长遶屋树扶疏为韵·其五
作者：陆游
朝代：宋

门无容车高，庭止旋马广。
富贵固易耳，正恐卿惭长。
时情竞脂韦，家法独骯脏。
静处看纷纷，桔槔劳俯仰。
和陈鲁山十诗以孟夏草木长遶屋树扶疏为韵·其八
作者：陆游
朝代：宋
体裁：古风

杜门殊省事，百巧输一粗。烧香净扫地，袖手了朝暮。君看瓦抠手，端自胜金注。尘机早见贷，不待鸡竿树。
和陈鲁山十诗以孟夏草木长遶屋树扶疏为韵·其六
作者：陆游
朝代：宋

至人贵其身，不使事物遶。
捐身易富贵，明珠弹飞鸟。
我愿称善人，题作墓上表。
从来尺鷃乐，不羡飞鸿矫。
和陈鲁山十诗以孟夏草木长遶屋树扶疏为韵·其四
作者：陆游
朝代：宋

樱酪事已过，角黍配夏熟。
尚忆少小时，綵缕繫腕玉。
此生本幻戏，衰态转眼足。
三郎老无憀，始解嘆丝木。
和高子长参议道中二绝
作者：陆游
朝代：宋

梁州四月晚莺啼，共忆扁舟罨画溪。莫作世间儿女态，明年万里驻安西。丰年食少厌儿啼，觅得微官落五溪。大似无家老禅衲，打包还度栈云西。
和高子长参议道中二绝·其一
作者：陆游
朝代：宋
体裁：七言绝句

梁州四月晚莺啼，共忆扁舟罨画溪。莫作世间儿女态，明年万里驻安西。
和高子长参议道中二绝·其二
作者：陆游
朝代：宋
体裁：七言绝句

丰年食少厌儿啼，觅得微官落五溪。大似无家老禅衲，打包还度栈云西。
咏史
作者：陆游
朝代：宋

入郢功成赐属镂，削吴计用载厨车。
闭门种菜英雄事，莫笑衰翁日荷鉏。
咏史
作者：陆游
朝代：宋
体裁：七言绝句

入郢功成赐属镂，削吴计用载厨车。闭门种菜英雄事，莫笑衰翁日荷锄。
咏史
作者：陆游
朝代：宋

夜雨灯前感慨深，为邦一士重千金。风云未展康时略，天地能知许国心。剑忽拄颐都将相，帽曾压耳隐山林。英雄自古常如此，君看隆中梁甫吟！
咏史
作者：陆游
朝代：宋

夜雨灯前感概深，为邦一士重千金。风云未展康时略，天地能知许国心。剑忽拄颐都将相，帽曾压耳隐山林。英雄自古常如此，君看隆中梁甫吟。
咏史
作者：陆游
朝代：宋

夜雨灯前感概深，为邦一士重千金。
风云未展康时略，天地能知许国心。
剑忽拄颐都将相，帽曾压耳隠山林。
英雄自古常如此，君看隆中梁甫吟。
咸韲十韵
作者：陆游
朝代：宋

九月十月屋瓦霜，家人共畏畦蔬黄。
小罂大瓮盛涤濯，青菘緑韭谨蓄藏。
天气初寒手诀妙，吴盐正白山泉香。
挟书旁观稺子喜，洗刀竭作厨人忙。
园丁无事卧曝日，弃叶狼籍堆空廊。
泥为缄封糠作火，守护不敢非时尝。
人生各自有贵贱，百花开时促高宴。
刘伶病酲相如渴，长鱼大肉何由荐。
冻韲此际价千金，不数狐泉槐叶麫。
摩挲便腹一欣然，作歌聊续冰壶传。
咸齑十韵
作者：陆游
朝代：宋

九月十月屋瓦霜，家人共畏畦蔬黄。小罂大瓮盛涤濯，青菘绿韭谨蓄藏。天气初寒手诀妙，吴盐正白山泉香。挟书旁观稚子喜，洗刀竭作厨人忙。园丁无事卧曝日，弃叶狼籍堆空廊。泥为缄封糠作火，守护不敢非时尝。人生各自有贵贱，百花开时促高宴。刘伶病酲相如渴，长鱼大肉何由荐。冻齑此际价千金，不数狐泉槐叶面。摩挲便腹一欣然，作歌聊续冰壶传。
咸齑十韵
作者：陆游
朝代：宋

九月十月屋瓦霜，家人共畏畦蔬黄；小甖大瓮盛涤濯，青菘绿韭谨蓄藏。天气初寒手诀妙，吴盐正白山泉香。挟书旁观樨子喜，洗刀竭作厨人忙，园丁无事卧曝日，弃叶狼籍堆空廊。泥为缄封糠作火，守护不敢非时尝。人生各自有贵贱，百花开时促高宴。刘伶病酲相如渴，长鱼大肉何由荐？冻齑此际价千金，不数狐泉槐叶面。摩挲便腹一欣然，作歌聊续冰壼传。
哀北
作者：陆游
朝代：宋

太行天下脊，黄河出昆仑。
山川形胜地，历世多名臣。
哀哉六十年，左衽沦胡尘。
抱负虽奇伟，没齿不得伸。
老夫实好义，北望常酸辛。
何当拥黄旗，径涉白马津？穷追殄犬羊，旁招出凤麟。
努力待传檄，勿谓吴无人！
哀北
作者：陆游
朝代：宋

太行天下脊，黄河出昆崙。山川形胜地，历世多名臣。哀哉六十年，左衽沦胡尘。抱负虽奇伟，没齿不得伸。老夫实好义，北望常酸辛。何当拥黄旗，径涉白马津。穷追殄犬羊，旁招出凤麟。努力待传檄，勿谓吴无人。
哀北
作者：陆游
朝代：宋

太行天下脊，黄河出昆崙。
山川形胜地，歴世多名臣。
哀哉六十年，左衽沦胡尘。
抱负虽奇伟，没齿不得伸。
老夫实好义，北望常酸辛。
何当拥黄旗，径涉白马津。
穷追殄犬羊，旁招出凤麟。
努力待传檄，勿谓吴无人。
哀郢二首
作者：陆游
朝代：宋

远接商周祚最长，北盟齐晋势争强。章华歌舞终萧瑟，云梦风烟旧莽苍。草合故宫惟雁起，盗穿荒冢有狐藏。离骚未尽灵均恨，志士千秋泪满裳。荆州十月早梅春，徂岁真同下阪轮。天地何心穷壮士，江湖从古著羁臣。淋漓痛饮长亭暮，慷慨悲歌白发新。欲吊章华无处问，废城霜露湿荆榛。
哀郢二首·其一
作者：陆游
朝代：宋
体裁：七言律诗

远接商周祚最长，北盟齐晋势争强。章华歌舞终萧瑟，云梦风烟旧莽苍。草合故宫惟雁起，盗穿荒冢有狐藏。离骚未尽灵均恨，志士千秋泪满裳。
哀郢二首·其二
作者：陆游
朝代：宋

荆州十月早梅春，徂岁真同下阪轮。
天地何心穷壮士，江湖从古着羁臣。
淋漓痛饮长亭暮，慷慨悲歌白髮新。
欲吊章华无处问，废城霜露湿荆榛。
哀郢二首·其二
作者：陆游
朝代：宋
体裁：七言律诗

荆州十月早梅春，徂岁真同下阪轮。天地何心穷壮士，江湖从古著羁臣。淋漓痛饮长亭暮，慷慨悲歌白发新。欲吊章华无处问，废城霜露湿荆榛。
哭季长
作者：陆游
朝代：宋

岷山剡曲各天涯，死籍前时偶脱遗。三径就荒俱已老，一樽相属永无期。寝门哀恸今何及？泉壤从游後不疑。邂逅子孙能记此，交情应似两翁时。
哭季长
作者：陆游
朝代：宋

我荷锄时君赐环，君归我复造清班，无由促席暂握手，每得寄声聊解颜。
造物不令成老伴，著书犹喜在名山。
半年仅得陈蓴鲫，白首临风涕自潸。
哭季长二首
作者：陆游
朝代：宋

岷山剡曲各天涯，死籍前时偶脱遗。三径就荒俱已老，一樽相属永无期。寝门哀恸今何及，泉壤从游后不疑。邂逅子孙能记此，交情应似两翁时。我荷锄时君赐环，君归我复造清班。无由促席暂握手，每得寄声聊解颜。造物不令成老伴，著书犹喜在名山。半年仅得陈莼鲫，白首临风涕自潸。
哭季长二首·其一
作者：陆游
朝代：宋
体裁：七言律诗

岷山剡曲各天涯，死籍前时偶脱遗。三径就荒俱已老，一樽相属永无期。寝门哀恸今何及，泉壤从游后不疑。邂逅子孙能记此，交情应似两翁时。
哭季长二首·其二
作者：陆游
朝代：宋

我荷锄时君赐环，君归我复造清班。无由促席暂握手，每得寄声聊解颜。造物不令成老伴，著书犹喜在名山。半年仅得陈莼鲫，白首临风涕自潸。
哭季长二首·其二
作者：陆游
朝代：宋

我荷锄时君赐环，君归我復造清班。
无由促席暂握手，每得寄声聊解颜。
造物不令成老伴，着书犹喜在名山。
半年仅得陈莼鲫，白首临风涕自潸。
哭开孙
作者：陆游
朝代：宋
体裁：五言律诗

学步渐扶床，乘车已驾羊。虚称砌台使，不遇玉函方。杳杳天难问，茫茫夜正长。寂寥谁伴汝，萧寺闭空房。
哭径山策老
作者：陆游
朝代：宋
体裁：七言律诗

岌岌龙门万衲倾，翩翩只履又西行。尘侵白拂绳床冷，露滴青松卵塔成。遥想再来非四入，尚应相见话三生。放翁大欠修行力，未免人间怆别情。
哭径山策老
作者：陆游
朝代：宋

岌岌龙门万衲倾，翩翩隻履又西行。
尘侵白拂绳床冷，露滴青松石塔成。
遥想再来非四入，尚应相见话三生。
放翁大欠修行力，未免人间怆别情。
哭李孟达
作者：陆游
朝代：宋

旧交多已谢明时，孟达奇才最所思。
晚岁立朝虽小试，平生苦学竟谁知。
尊前一笑终无日，地下相从却有期。
恸绝寝门霜日暮，短篇聊为写余悲。
哭李孟达
作者：陆游
朝代：宋

旧交多已谢明时，孟达奇才最所思。晚岁立朝虽小试，平生苦学竟谁知。尊前一笑终无日，地下相从却有期。恸绝寝门霜日暮，短篇聊为写馀悲。
哭李孟达
作者：陆游
朝代：宋

旧交多已谢明时，孟达奇才最所思。晚岁立朝虽小试，平生苦学竟谁知！尊前一笑终无日，地下相从却有期。恸绝寝门霜日暮，短篇聊为写余悲。
哭杜府君
作者：陆游
朝代：宋

叔高初过我，风度何玉立。超然众客中，可慕不待揖。入都多宾友，伯高数来集。质如琮璧润，气等芝兰袭。晚乃过仲高，午日晒行笠。匆匆遽别去，怅望空怏悒。有如此三高，青紫何足拾。岂无知之者，相视莫维絷。穷鱼虽相悯，可愧吐微湿。亦知尊公贤，何止盖乡邑。向风每拳拳，识面真汲汲。秋风忽闻讣，执书叹以泣。造门不自决，追悔今何及。又闻著书富，手泽溢巾笈。哀毁要无益，遗稿勤缀缉。
哭杜府君
作者：陆游
朝代：宋

叔高初过我，风度何玉立。
超然众客中，可慕不待揖。
入都多宾友，伯高数来集。
质如琮璧润，气等芝兰袭。
晚乃过仲高，午日晒行笠。
匆匆遽别去，怅望空怏悒。
有如此三高，青紫何足拾。
岂无知之者，相视莫维絷。
穷鱼虽相悯，可愧吐微湿。
亦知尊公贤，何止盖乡邑。
向风每拳拳，识面真汲汲。
秋风忽闻讣，执书嘆以泣。
造门不自决，追悔今何及。
又闻着书富，手泽溢巾笈。
哀毁要无益，遗稿勤缀缉。
哭杜府君
作者：陆游
朝代：宋

叔高初过我，风度何玉立，超然众客中，可慕不待揖。
入都多宾友，伯高数来集，质如琮璧润，气等芝兰袭。
晚乃过仲高，午日晒行笠，匆匆遽别去，怅望空怏悒。
有如此三高，青紫何足拾。
岂无知之者，相视莫维絷。
穷鱼虽相悯，可媿吐微泾。
亦知尊公贤，何止盖乡邑。
向风每拳拳，识面真汲汲。
秋风忽闻讣，执书叹以泣。
造门不自决，追悔今何及！又闻著书富，手泽溢巾笈。
哀毁要无益，遗稿勤缀缉。
哭王季夷
作者：陆游
朝代：宋

超遥天马渥洼来，万里修途忍勒回。
爽气即今犹可想，旧游何处不堪哀。
梦中有客徴残锦，地下无炉铸横财。
欲酹一尊身尚病，鬛封春露湿苍苔。
哭王季夷
作者：陆游
朝代：宋

超遥天马渥洼来，万里修途忍勒回。爽气即今犹可想，旧游何处不堪哀。梦中有客徵残锦，地下无炉铸横财。欲酹一尊身尚病，鬣封春露湿苍苔。
哭王季夷
作者：陆游
朝代：宋

超遥天马渥洼来，万里修途忽勒回。爽气即今犹可想，旧游何处不堪哀！梦中有客徵残锦，地下无炉铸横财。欲酹一尊身尚病，鬣封春露湿苍苔。
哺猿
作者：陆游
朝代：宋

有书常嬾读，有酒常嬾醉，惟有默坐佳，又以睡为祟。不如舍之起，扶杖来东园，摘此幽涧果，哺我高枝猿。食果饮清泉，猿计亦何阙？但恐夜霜时，肠断巴山月！
哺猿
作者：陆游
朝代：宋
体裁：古风

有书常懒读，有酒常懒醉。惟有默坐佳，又以睡为祟。不如舍之起，扶杖来东园。摘此幽涧果，哺我高枝猿。食果饮清泉，猿计亦何阙。但恐夜霜时，肠断巴山月。
唐希雅雪鹊
作者：陆游
朝代：宋

烈风大雪吞江湖，巨木摧折竹苇枯。乌鸢瑟缩堕地死，岂复能顾卵与雏。棘枝拔出乱石罅，凛凛生气独有馀。耐寒两鹊亦异禀，羽族有此山泽癯。神凝气劲中自足，不待晴日相鸣呼。深知画手亦怪伟，用意直刮造化炉。氄毛虽细爪翮健，落笔岂独今所无。我评此画如奇书，颜筋柳骨追欧虞。
唐希雅雪鹊
作者：陆游
朝代：宋

烈风大雪吞江湖，巨木摧折竹苇枯。
乌鸢瑟缩堕地死，岂復能顾卵与雏。
棘枝拔出乱石罅，凛凛生气独有余。
耐寒两鹊亦异禀，羽族有此山泽癯。
神凝气劲中自足，不待晴日相鸣呼。
深知画手亦怪伟，用意直刮造化炉。
氄毛虽细爪翮健，落笔岂独今所无。
我评此画如奇书，颜筋柳骨追欧虞。
唐虞
作者：陆游
朝代：宋
体裁：七言律诗

唐虞虽远愈巍巍，孔氏如天孰得违。大道岂容私学裂，专门常怪世儒非。少林尚忌随人转，老氏亦尊知我稀。能尽此心方有得，勿持糟粕议精微。
唐长庆中南池新亭碑在汉高帝庙侧亭已失所在矣
作者：陆游
朝代：宋
体裁：七言绝句

池废新亭亦已无，遗碑半灭卧春芜。文章绮靡虽非古，今代词人不办渠。
啜茶示儿辈
作者：陆游
朝代：宋

围坐团栾且勿哗，饭余共举此瓯茶。麤知道义死无憾，已迫耄期生有涯。小圃花光还满眼，高城漏鼓不停挝。闲人一笑真当勉，小榼何妨问酒家。
啜茶示儿辈
作者：陆游
朝代：宋

围坐团栾且勿哗，饭馀共举此瓯茶。粗知道义死无憾，已迫耄期生有涯。小圃花光还满眼，高城漏鼓不停挝。闲人一笑真当勉，小榼何妨问酒家。
啜茶示儿辈
作者：陆游
朝代：宋

围坐团栾且勿譁，饭余共举此瓯茶。
粗知道义死无憾，已迫耄期生有涯。
小圃花光还满眼，高城漏鼓不停挝。
闲人一笑真当勉，小榼何妨问酒家。
喜事
作者：陆游
朝代：宋
体裁：七言律诗

武夷老子雪垂肩，喜事何曾减少年。鹦鹉螺深翻细浪，辟邪炉暖起微烟。幽花滴露沾纱帽，乱絮凭风扑画船。虎豹九关君勿叹，未妨一笑住壶天。
喜事
作者：陆游
朝代：宋

武夷老子雪垂肩，喜事何曾减少年。
鹦鹉螺深翻细浪，辟邪炉暖起微烟。
幽花滴露霑纱帽，乱絮凭风扑画船。
虎豹九关君勿嘆，未妨一笑住壶天。
喜小儿病愈二首
作者：陆游
朝代：宋

喜见吾家玉雪儿，今朝竹马绕廊嬉。也知笠泽家风在，十岁能吟病起诗。一床共置朝回笏，百屋常堆用剩钱。何似吾家好儿子，吟哦相伴短檠前。
喜小儿病愈二首·其一
作者：陆游
朝代：宋

喜见吾家玉雪儿，今朝竹马绕廊嬉。也知笠泽家风在，十岁能吟病起诗。
喜小儿病愈二首·其一
作者：陆游
朝代：宋

喜见吾家玉雪儿，今朝竹马遶廊嬉。
也知笠泽家风在，十岁能吟病起诗。
喜小儿病愈二首·其二
作者：陆游
朝代：宋
体裁：七言绝句

一床共置朝回笏，百屋常堆用剩钱。何似吾家好儿子，吟哦相伴短檠前。
喜小儿辈到行在
作者：陆游
朝代：宋

阿纲学书蚓满幅，阿绘学语莺啭木。截竹作马走不休，小车驾羊声陆续。书窗涴壁谁忍嗔，啼呼也复可怜人。却思胡马饮江水，敢道春风无战尘。传闻贼弃两京走，列城争为朝廷守。从今父子见太平，花前饮水勿饮酒。
喜小儿辈到行在
作者：陆游
朝代：宋

阿纲学书蚓满幅，阿绘学语莺啭木。
截竹作马走不休，小车驾羊声陆续。
书窗涴壁谁忍嗔，啼呼也復可怜人。
却思胡马饮江水，敢道春风无战尘。
传闻贼弃两京走，列城争为朝廷守。
从今父子见太平，花前饮水勿饮酒。
喜得建茶
作者：陆游
朝代：宋

玉食何由到草莱，重奁初喜坼封开。雪霏庾岭红丝硙，乳泛闽溪绿地材。舌本常留甘尽日，鼻端无复鼾如雷。故应不负朋游意，手挈风炉竹下来。
喜得建茶
作者：陆游
朝代：宋

玉食何由到草莱，重奁初喜坼封开。
雪霏庾岭红丝硙，乳泛闽溪绿地材。
舌本常留甘尽日，鼻端无復鼾如雷。
故应不负朋游意，手挈风炉竹下来。
喜得建茶
作者：陆游
朝代：宋

玉食何由到草莱，重奁初喜坼封开。
雪霏庾岭红丝磑，乳泛闽溪绿地材。
舌本常留甘尽日，鼻端无复鼾如雷。
故应不负朋游意，手挈风炉竹下来。
喜晴
作者：陆游
朝代：宋
体裁：七言律诗

一夜霜风扫积阴，檐间唤起有鸣禽。满窗零乱梧楸影，邻巷萧条鸡犬音。文史渐宜精讨阅，湖山仍得饱登临。园丁也解娱翁意，艺果移花已满林。
喜晴
作者：陆游
朝代：宋

三日雨不止，意谓无复晴。泥深不可出，卧听空阶声。事有未易料，南风起三更。阵阵浮云归，杲杲初日明。穑事既竭作，机杼比屋鸣。天公真老手，谈笑功皆成。家家有新酿，欢言相送迎。蝗孽幸扫空，努力谋春耕。
喜晴
作者：陆游
朝代：宋

三日雨不止，意谓无复晴；泥深不可出，卧听空阶声。
事有未易料，南风起三更，阵阵浮云归，杲杲初日明。
穑事既竭作，机杼比屋鸣。
天公真老手，谈笑功皆成。
家家有新酿，欢言相送迎。
蝗櫱幸扫空，努力谋春耕。
喜晴
作者：陆游
朝代：宋

三日雨不止，意谓无復晴。
泥深不可出，卧听空阶声。
事有未易料，南风起三更。
阵阵浮云归，杲杲初日明。
穑事既竭作，机杼比屋鸣。
天公真老手，谈笑功皆成。
家家有新酿，欢言相送迎。
蝗孽幸扫空，努力谋春耕。
喜晴
作者：陆游
朝代：宋

久雨群蛙日夜号，乐哉霁色满江郊。
草书己悟屋漏壁，诗句免悲风卷茆。
唤妇晴鸠鸣废圃，归林栖鹘补危巢。
泥干我亦思来客，未暇移书广绝交。
喜晴
作者：陆游
朝代：宋

久雨群蛙日夜号，乐哉霁色满江郊。草书已悟屋漏壁，诗句免悲风卷茆。唤妇晴鸠鸣废圃，归林栖鹘补危巢。泥乾我亦思来客，未暇移书广绝交。
喜晴
作者：陆游
朝代：宋
体裁：五言律诗

正厌鸠呼雨，俄闻鹊噪晴。路开知潦退，书展喜窗明。日透疏帘影，风传暮角声。儿童竞相报，门有卖朱樱。
喜晴
作者：陆游
朝代：宋
体裁：七言绝句

江湖春暮多风雨，点滴空阶实厌听。剩喜今朝有奇事，一窗晴日写黄庭。
喜晴
作者：陆游
朝代：宋

泽国风雨多，春尽尚裘褐。
闭门不能出，饱受鸠妇聒。
今朝云忽归，沟水清活活。
偶为东园行，鱼鸟间何阔。
妇女蚕事终，桑柘光如泼。
布谷汝勿忧，吾袴真可脱。
喜晴
作者：陆游
朝代：宋

泽国风雨多，春尽尚裘褐。闭门不能出，饱受鸠妇聒。今朝云忽归，沟水清活活。偶为东园行，鱼鸟间何阔。妇女蚕事终，桑柘光如泼。布谷汝勿忧，吾谷真可脱。
喜晴
作者：陆游
朝代：宋

泽国风雨多，春尽尚裘褐；闭门不能出，饱受鸠妇聒。今朝云忽归，沟水清活活。偶为东园行，鱼鸟间何阔？妇女蚕事终，桑柘光如泼。布谷汝勿忧，吾裤真可脱。
喜晴
作者：陆游
朝代：宋

葛衣初着喜新晴，寂寂虚堂一榻横。
乍坼孤花藏叶罅，晚归双燕拂帘旌。
舞空不断游丝直，掠地还飞落絮轻。
剩欲倚阑寻好句，清笳已復动高城。
喜晴
作者：陆游
朝代：宋

葛衣初著喜新晴，寂寂虚堂一榻横。乍坼孤花藏叶罅，晚归双燕拂帘旌。舞空不断游丝直，掠地还飞落絮轻。剩欲倚阑寻好句，清笳已复动高城。
喜晴
作者：陆游
朝代：宋

衡门病卧动经旬，岁晚况堪风雨频。晴日一窗殊慰眼，清霜万瓦更宜人。开书顿失昏花坠，试茗初看白乳新。南埭东陂从此好，剩将红蕊插乌巾。
喜晴
作者：陆游
朝代：宋

衡门病卧动经旬，岁晚况堪风雨频。
晴日一窗殊慰眼，清霜万瓦更宜人。
开书顿失昏花坠，试茗初看白乳新。
南埭东陂从此好，剩将红蘂插乌巾。
喜晴
作者：陆游
朝代：宋

西风吹雨冷凄凄，道上行人白昼迷。
聊抉重云取朝日，未容嘉榖卧秋泥。
年丰郡府疏文檄，蛮遁边亭息鼓鼙。
寄语农家莫游惰，冬闲正要饱鉏犁。
喜晴
作者：陆游
朝代：宋

西风吹雨冷凄凄，道上行人白昼迷。
聊抉重云取朝日，未容嘉谷卧秋泥。
年丰郡府疏文檄，蛮遁边亭息鼓鼙。
寄语农家莫游惰，冬闲正要饱鉏犁。
喜晴
作者：陆游
朝代：宋

西风吹雨冷凄凄，道上行人白昼迷。聊抉重云取朝日，未容嘉谷卧秋泥。年丰郡府疏文檄，蛮遁边亭息鼓鼙。寄语农家莫游惰，冬闲正要饱锄犁。
喜杨廷秀秘监再入馆
作者：陆游
朝代：宋

公去蓬山轻，公归蓬山重。锦囊三千篇，字字律吕中。文章实公器，当与天下共。吾尝评其妙，如龙马受鞚。燕许亦有名，此事恐未梦。呜呼大厦倾，孰可任梁栋。愿公力起之，千载传正统。时时醉黄封，高咏追屈宋。我如老苍鹘，寂寞愁独弄。杖屦勤来游，雪霁梅欲动。
喜杨廷秀秘监再入馆
作者：陆游
朝代：宋

公去蓬山轻，公归蓬山重。
锦囊三千篇，字字律吕中。
文章实公器，当与天下共。
吾尝评其妙，如龙马受鞚。
燕许亦有名，此事恐未梦。
呜呼大厦倾，孰可任梁栋。
愿公力起之，千载传正统。
时时醉黄封，高咏追屈宋。
我如老苍鹘，寂寞愁独弄。
杖屦勤来逰，雪霁梅欲动。
喜谭德称归
作者：陆游
朝代：宋
体裁：古风

少鄙章句学，所慕在经世。诸公荐文章，颇恨非素志。一朝落江湖，烂漫得自恣。讨论极王霸，事业窥莘渭。孔明景略间，却立颇眦睨。从人无一欣，对食有三喟。谭侯信豪隽，可共不朽事。天涯再相见，握手更抆泪。欲寻西郊路，斗酒倾意气。浩歌君和我，勿作寻常醉。
喜谭德称归
作者：陆游
朝代：宋

少鄙章句学，所慕在经世，诸公荐文章，颇恨非素志。
一朝落江湖，烂熳得自恣，讨论极王霸，事业窥莘渭，孔明景略间，却立颇眦睨。
从人无一欣，对食有三喟。
谭侯信豪隽，可共不朽事。
天涯再相见，握手更擦泪。
欲寻西郊路，斗酒倾意气，浩歌君和我，勿作寻常醉。
喜郑唐老相过
作者：陆游
朝代：宋

郑子有书癖，对书百事忘。头乱不暇栉，炙冷不暇尝。持此金石心，力求古文章。吟哦屈宋作，蚤夜声琅琅。方挥却日戈，耻窥及肩墙。不见今六年，所得非复常。扁舟夜过我，剧论神激扬。徐出二三篇，稊米于太仓。已足起衰懦，黑丝生鬓霜。使得尽见之，殆可针膏肓。愿子继自今，勿惜倾锦囊。因来数为寄，岁晚慰所望。
喜郑唐老相过
作者：陆游
朝代：宋

郑子有书癖，对书百事忘。
头乱不暇栉，炙冷不暇尝。
持此金石心，力求古文章。
吟哦屈宋作，蚤夜声琅琅。
方挥却日戈，耻窥及肩墙。
不见今六年，所得非復常。
扁舟夜过我，剧论神激扬。
徐出二三篇，稊米于太仓。
已足起衰懦，黑丝生鬓霜。
使得尽见之，殆可鍼膏肓。
愿子继自今，勿惜倾锦囊。
因来数为寄，岁晚慰所望。
喜郑唐老相过
作者：陆游
朝代：宋

郑子有书癖，对书百事忘，头乱不暇栉，炙冷不暇尝；持此金石心，力求古文章，吟哦屈宋作，蚤夜声琅琅。方挥却日戈，耻窥及肩墙。不见今六年，所得非复常。扁舟夜过我，剧论神激扬。徐出二三篇，稊米於太仓，已足起衰懦，黑丝生鬓霜；使得尽见之，殆可鍼膏肓。愿子继自今，勿惜倾锦囊。因来数为寄，岁晚慰所望。
喜雨
作者：陆游
朝代：宋

一秋未雨冬未雪，坐使肺肝生客热。
不惟裘褐藏箧笥，卧毯坐毡俱未设。
樽中有酒不敢尝，小瓮黄虀却时啜。
新春距今一月尔，便恐蝗生残宿麦。
天公老手真可人，夜雨萧萧洗旱尘。
北风吹雪定不晚，喜入三山汤饼碗。
喜雨
作者：陆游
朝代：宋
体裁：古风

一秋未雨冬未雪，坐使肺肝生客热。不惟裘褐藏箧笥，卧毯坐毡俱未设。樽中有酒不敢尝，小瓮黄齑却时啜。新春距今一月尔，便恐蝗生残宿麦。天公老手真可人，夜雨萧萧洗旱尘。北风吹雪定不晚，喜入三山汤饼碗。
喜雨
作者：陆游
朝代：宋

一雨洗旱尘，吾庐气疏豁。土润竹萌出，水长渔舟活。桑麻郁千里，夹道光如泼。凭高望归云，更觉原野阔。沉忧宽旅食，分喜到僧钵。但仰皇天慈，不必尤旱魃。
喜雨
作者：陆游
朝代：宋

一雨洗旱尘，吾庐气疏豁。
土润竹萌出，水长渔舟活。
桑麻鬰千里，夹道光如泼。
凭高望归云，更觉原野阔。
沉忧宽旅食，分喜到僧钵。
但仰皇天慈，不必尤旱魃。
喜雨
作者：陆游
朝代：宋

入夏久不雨，旱势已岌岌。蛙蛤徒自喧，蛟龙卧如蛰。何由白水满，但守青秧泣。上天忽悔祸，川云起呼吸。虚檐雨竞泻，平野苗尽立。儿停蹋沟车，妇免忧谷汲。人言雨非雨，乃是倾玉粒。移床亦细事，敢叹屋漏湿。
喜雨
作者：陆游
朝代：宋

入夏久不雨，旱势已岌岌。
蛙蛤徒自喧，蛟龙卧如蛰。
何由白水满，但守青秧泣。
上天忽悔祸，川云起呼吸。
虚檐雨竞泻，平野苗尽立。
儿停蹋沟车，妇免忧谷汲。
人言雨非雨，乃是倾玉粒。
移床亦细事，敢嘆屋漏湿。
喜雨
作者：陆游
朝代：宋
体裁：古风

去年禹庙归梅梁，今年黑虹见东方。巫言当丰十二岁，父老相告喜欲狂。插秧正得十日雨，高下到处水满塘。六月欲尽日杲杲，造物已命摧骄阳。夕云如豚渡河汉，占书共谓雨至祥。南山雷车载膏泽，枕上忽送声淋浪。猛思浊酒大作社，更想红稻初迎霜。六十日白最先熟，食新且领晨炊香。
喜雨
作者：陆游
朝代：宋
体裁：古风

幽人睡觉夜未央，四檐悬溜声浪浪。乐哉甘澍及时至，九衢一洗尘沙黄。明朝邻曲各欢喜，赛庙沽酒刲猪羊。不劳轣辘蹋龙骨，转盼白水盈陂塘。呼儿扫地设菅席，与汝一醉歌时康。岂惟磨镰待收麦，小甑已觉吴粳香。
喜雨
作者：陆游
朝代：宋

幽人睡觉夜未央，四檐悬溜声浪浪。
乐哉甘澍及时至，九衢一洗尘沙黄。
明朝邻曲各驩喜，赛庙沽酒刲猪羊。
不劳轣辘蹋龙骨，转盼白水盈陂塘。
呼儿扫地设菅席，与汝一醉歌时康。
岂惟磨鎌待收麦，小甑已觉吴粳香。
喜雨
作者：陆游
朝代：宋

楚巫奔走畏天悭，变化宁知转盼间。初夜电光摇北斗，平明云气冒南山。坐令沃野新秧遍，已觉丰年旧观还。白首老农愁破处，梦回高枕听潺潺。
喜雨
作者：陆游
朝代：宋

楚巫奔走畏天悭，变化寜知转盼间。
初夜电光揺北斗，平明云气冒南山。
坐令沃野新秧徧，已觉丰年旧观还。
白首老农愁破处，梦回高枕听潺潺。
喜雨
作者：陆游
朝代：宋

雨声萧萧集庭树，雨气森森入窗户。
玉川茆屋久不葺，破漏无复施床处。
我於万事本悠悠，危坐读书忘百忧。
明朝秋水增三尺，且复沙边弄钓舟。
喜雨
作者：陆游
朝代：宋

雨气侵人暮不休，雨声逼枕冷飕飕。方欣草木有生意，已报沟池无涸流。避湿入檐怜病鹤，争巢逐妇叹鸣鸠。老农自喜知时节，夜半呼儿起饭牛。
喜雨
作者：陆游
朝代：宋

雨气侵人暮不休，雨声逼枕冷飕飕。
方欣草木有生意，已报沟池无涸流。
避湿入檐怜病鹤，争巢逐妇嘆鸣鸠。
老农自喜知时节，夜半呼儿起饭牛。
喜雨
作者：陆游
朝代：宋

雷车隆隆南山阳，电光煜煜北斗傍。急雨横斜生土香，草木苏醒起仆僵。芭蕉抽心凤尾长，薜荔引蔓龙鳞苍。葛幮竹簟夜更凉，超然真欲无羲皇。常年七月蚊殷廊，今夕肃肃疑飞霜。水车罢踏戽斗藏，家家买酒歌时康。
喜雨
作者：陆游
朝代：宋

雷车隆隆南山阳，电光煜煜北斗傍。
急雨横斜生土香，草木苏醒起仆僵。
芭蕉抽心鳯尾长，薜茘引蔓龙鳞苍。
葛幮竹簟夜更凉，超然真欲无羲皇。
常年七月蚊殷廊，今夕肃肃疑飞霜。
水车罢踏戽斗藏，家家买酒歌时康。
喜雨
作者：陆游
朝代：宋

黄尘赤日欲忘生，一夜新凉满锦城。
雨急骤增车辙水，泥深渐壮马蹄声。
蚊蝇敛迹知无地，灯火于人顿有情。
市远鷄豚不须问，小畦蔬甲已堪烹。
喜雨
作者：陆游
朝代：宋

黄尘赤日欲忘生，一夜新凉满锦城。雨急骤增车辙水，泥深渐壮马蹄声。蚊蝇敛迹知无地，灯火于人顿有情。市远鸡豚不须问，小畦蔬甲已堪烹。
喜雨二首
作者：陆游
朝代：宋

势掠郊原飞急雪，声摇窗户过奔雷。坐知多稼连云熟，不独新凉傍枕来。淅沥檐声枕上闻，揽衣起坐对炉熏。万家歌舞丰年乐，未费乌龙一线云。
喜雨二首
作者：陆游
朝代：宋

黑云横绝天汉津，父老佥言候当雨。未论秋稼绵千里，且喜滂沱洗残暑。我起呼儿扶再拜，汗垢得凉真一快。桔槔抱瓮两置之，日日斋盂饱菘芥。雨声萧萧集庭树，雨气森森入窗户。玉川茆屋久不葺，破漏无复施床处。我于万事本悠悠，危坐读书忘百忧。明朝秋水增三尺，且复沙边弄钓舟。
喜雨二首·其一
作者：陆游
朝代：宋

势掠郊原飞急雪，声揺窗户过奔雷。
坐知多稼连云熟，不独新凉傍枕来。
喜雨二首·其一
作者：陆游
朝代：宋
体裁：七言绝句

势掠郊原飞急雪，声摇窗户过奔雷。坐知多稼连云熟，不独新凉傍枕来。
喜雨二首·其一
作者：陆游
朝代：宋
体裁：古风

黑云横绝天汉津，父老佥言候当雨。未论秋稼绵千里，且喜滂沱洗残暑。我起呼儿扶再拜，汗垢得凉真一快。桔槔抱瓮两置之，日日斋盂饱菘芥。
喜雨二首·其二
作者：陆游
朝代：宋

淅沥檐声枕上闻，揽衣起坐对炉熏。
万家歌舞丰年乐，未费乌龙一綫云。
喜雨二首·其二
作者：陆游
朝代：宋

淅沥檐声枕上闻，揽衣起坐对炉熏。万家歌舞丰年乐，未费乌龙一线云。
喜雨二首·其二
作者：陆游
朝代：宋

雨声萧萧集庭树，雨气森森入窗户。玉川茆屋久不葺，破漏无复施床处。我于万事本悠悠，危坐读书忘百忧。明朝秋水增三尺，且复沙边弄钓舟。
喜雨二首·其二
作者：陆游
朝代：宋

雨声萧萧集庭树，雨气森森入窗户。
玉川茆屋久不葺，破漏无復施床处。
我于万事本悠悠，危坐读书忘百忧。
明朝秋水增三尺，且復沙边弄钓舟。
喜雨歌
作者：陆游
朝代：宋

不雨珠，不雨玉，六月得雨真雨粟。十年水旱食半菽，民伐桑柘卖黄犊。去年小稔已食足，今年当得厌酒肉。斯民醉饱定复哭，几人不见今年熟。
喜雨歌
作者：陆游
朝代：宋

不雨珠，不雨玉，六月得雨真雨粟。十年水旱食半菽，民伐桑柘卖黄犊。去年小稔已食足，今年当得厌酒肉。斯民醉饱定复哭，几人不见今年熟！
喜雨歌
作者：陆游
朝代：宋

不雨珠，不雨玉，六月得雨真雨粟。
十年水旱食半菽，民伐桑柘卖黄犊。
去年小稔已食足，今年当得厌酒肉。
斯民醉饱定復哭，几人不见今年熟。
嘆俗
作者：陆游
朝代：宋
体裁：七言绝句

风俗陵夷日可怜，乞墦钳市亦欣然。看渠皮底元无血，那识虞卿鲁仲连。
嘆息
作者：陆游
朝代：宋

国家图箓合中兴，嘆息吾寜粥饭僧。
卖剑买牛衰可笑，壊裳为袴老犹能。
晓过射圃云藏垒，夜读兵书雨洒灯。
安得龙媒八千骑，要令穷冦畏飞腾。
嘆老
作者：陆游
朝代：宋
体裁：五言律诗

小筑依林薮，残年迫耄期。衣宽方觉瘦，步蹇始悲衰。食饮常多忌，方书动自随。园花几分在，睡起问吾儿。
嘆老
作者：陆游
朝代：宋

晨起梳头满镜霜，岂堪着脚少年场。
酒徒分散情疏索，棋敌凭陵意颉颃。
寓世极知均醉梦，余生只合老耕桑。
石帆山下莼丝长，待我还东泊野航。
嘆老
作者：陆游
朝代：宋

朋侪什九堕丘墟，自笑身如脱网鱼。
委命已悲吾道丧，垂名真负此心初。
齿残仅可决濡肉，眼涩知难读细书。
家事岂容关老子，儿曹努力事耕鉏。
嘆老
作者：陆游
朝代：宋
体裁：七言律诗

身历邅回事万端，天教林下养衰残。文编似是他人作，书卷如曾隔世观。久已悠悠置恩怨，况能一一记悲欢。床头周易真良药，不是书生强自宽。
嘆老
作者：陆游
朝代：宋

镜裏萧萧白髮新，默思旧事似前身。
齿残对客豁可耻，臂弱学书肥失真。
渐觉文辞乖律吕，岂惟议论少精神。
平生师友凋零尽，鼻垩挥斤未有人。
嘆老
作者：陆游
朝代：宋

齿堕因废谈，短髮不入把。
余年似残尊，欲尽不禁泻。
出门见乡曲，每恨识面寡。
往昔同戏儿，纍纍冢盈野。
嘉定己巳立秋得膈上疾近寒露乃小愈十二首
作者：陆游
朝代：宋

独立溪桥看落晖，残芜漠漠蝶飞飞。从来泽国秋常晚，叹息衰翁已衲衣。今年病老遂难禁，二竖奔逃岂易寻。风雨三更僮仆睡，自持残烛检千金。穷销壮岁功名志，病过新秋赏咏时。自古世间如意少，天公宁肯为君私。小诗苦思凭谁赏，绿酒盈尊每独倾。老境情悰例如此，不须惆怅感馀生。一枕鸟声残晓梦，半窗竹影弄新晴。屏深室暖秋垂老，粥美蔬香疾渐平。半饥半饱随时过，无客无书尽日闲。童子贪眠呼不省，狸奴恋暖去仍还。粥香可爱贫方觉，睡味无穷老始知。要识放翁真受用，大冠长剑只成痴。小诗闲淡如秋水，病后殊胜未病时。自剪矮笺誊断稿，不嫌墨浅字倾攲。八月吴中风露秋，子鹅可炙酒新篘。老人病愈乡闾喜，处处邀迎共献酬。清泉白米山家有，盐酪犹从小市求。寸步须扶本常事，细书妨读却闲愁。束书不观万事休，谁令识字惹闲愁。胸中作祟知何物，不是当年老督邮。客疾无根莫浪忧，今朝扫尽不容留。饭囊酒瓮非吾事，只贮千岩万壑秋。
嘉定己巳立秋得膈上疾近寒露乃小愈十二首·其一
作者：陆游
朝代：宋

独立溪桥看落晖，残芜漠漠蝶飞飞。
从来泽国秋常晚，嘆息衰翁已衲衣。
嘉定己巳立秋得膈上疾近寒露乃小愈十二首·其三
作者：陆游
朝代：宋
体裁：七言绝句

穷销壮岁功名志，病过新秋赏咏时。自古世间如意少，天公宁肯为君私。
嘉定己巳立秋得膈上疾近寒露乃小愈十二首·其八
作者：陆游
朝代：宋

小诗闲淡如秋水，病后殊胜未病时。自剪矮笺誊断稿，不嫌墨浅字倾攲。
嘉定己巳立秋得膈上疾近寒露乃小愈十二首·其八
作者：陆游
朝代：宋

小诗闲淡如秋水，病后殊胜未病时。
自翦矮笺誊断稿，不嫌墨浅字倾欹。
嘉定己巳立秋得膈上疾近寒露乃小愈十二首·其十
作者：陆游
朝代：宋
体裁：七言绝句

清泉白米山家有，盐酪犹从小市求。寸步须扶本常事，细书妨读却闲愁。
嘉定己巳立秋得膈上疾近寒露乃小愈十二首·其十一
作者：陆游
朝代：宋
体裁：七言绝句

束书不观万事休，谁令识字惹闲愁。胸中作祟知何物，不是当年老督邮。